title: Rialachán Cur Chun Feidhme (AE) 2021/1751 ón gCoimisiún an 1 Deireadh Fómhair 2021 lena leagtar síos caighdeáin theicniúla cur chun feidhme chun Treoir 2014/59/AE ó Pharlaimint na hEorpa agus ón gComhairle a chur i bhfeidhm maidir le formáidí agus teimpléid aonfhoirmeacha le haghaidh fógraí faoi chinneadh na dofheidhmitheachta a bhainfeadh le haitheantas conarthach na gcumhachtaí díluachála agus comhshó a áireamh (Téacs atá ábhartha maidir le LEE)

text:
                  4.10.2021

                  GA

                  Iris Oifigiúil an Aontais Eorpaigh

                  L 349/5

         RIALACHÁN CUR CHUN FEIDHME (AE) 2021/1751 ÓN gCOIMISIÚN
         an 1 Deireadh Fómhair 2021
         lena leagtar síos caighdeáin theicniúla cur chun feidhme chun Treoir 2014/59/AE ó Pharlaimint na hEorpa agus ón gComhairle a chur i bhfeidhm maidir le formáidí agus teimpléid aonfhoirmeacha le haghaidh fógraí faoi chinneadh na dofheidhmitheachta a bhainfeadh le haitheantas conarthach na gcumhachtaí díluachála agus comhshó a áireamh
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Threoir 2014/59/AE ó Pharlaimint na hEorpa agus ón gComhairle an 15 Bealtaine 2014 lena mbunaítear creat do théarnamh agus réiteach institiúidí creidmheasa agus gnólachtaí infheistíochta agus lena leasaítear Treoir 82/891/CEE ón gComhairle, agus Treoracha 2001/24/CE, 2002/47/CE, 2004/25/CE, 2005/56/CE, 2007/36/CE, 2011/35/AE, 2012/30/AE agus 2013/36/AE, agus Rialacháin (AE) Uimh. 1093/2010 agus (AE) Uimh. 648/2012 ó Pharlaimint na hEorpa agus ón gComhairle (1), agus go háirithe Airteagal 55(8), an tríú fomhír, de,
         De bharr an mhéid seo a leanas:

                     (1)

                     In Airteagal 55(1) de Threoir 2014/59/AE foráiltear go bhfuil na Ballstáit le ceangal ar institiúidí agus eintitis dá dtagraítear in Airteagal 1(1), pointe (b), pointe (c) agus pointe (d), den Treoir sin faoi choinníollacha áirithe téarma conarthach a áireamh lena n-aithneodh an contrapháirtí sa chomhaontú nó san ionstraim a chruthaíonn an dliteanas go bhféadfadh an dliteanas sin a bheith faoi réir na gcumhachtaí díluachála agus comhshó.

                     (2)

                     Le hAirteagal 55(2), an chéad fhomhír, de Threoir 2014/59/AE ceanglaítear ar na Ballstáit a áirithiú, i gcás ina dtagann institiúid nó eintiteas ar chinneadh go bhfuil sé dofheidhmitheach go dlíthiúil nó dofheidhmitheach ar bhealach eile téarma den sórt sin a áireamh (“cinneadh dofheidhmitheachta aitheantais chonarthaigh”), go bhfuil an institiúid nó an t-eintiteas sin le fógra a thabhairt faoina chinneadh don údarás réitigh.

                     (3)

                     Tá an Coimisiún le caighdeáin theicniúla cur chun feidhme a ghlacadh chun formáidí agus teimpléid aonfhoirmeacha a shonrú le haghaidh an fhógra sin do na húdaráis réitigh.

                     (4)

                     Ba cheart formáidí agus teimpléid aonfhoirmeacha le haghaidh an fhógra faoi chinneadh dofheidhmitheachta aitheantais chonarthaigh a dhearadh ar bhealach a n-áiritheofaí leo measúnú a mbeadh brí leis agus a bheadh aonfhoirmeach ar an gcinneadh sin ag údaráis réitigh ar fud an Aontais.

                     (5)

                     Chun cáilíocht sonraí a fheabhsú agus chun inchomparáideacht a áirithiú, ba cheart do na míreanna sonraí a leagtar amach sna teimpléid fógartha an tsamhail pointe sonraí aonair a chomhlíonadh. Cleachtas forleathan i dtuairisciú maoirseachta is ea úsáid na samhla pointe sonraí aonair. Is éard is ceart a bheith sa tsamhail pointe sonraí aonair léiriú struchtúrtha na míreanna sonraí, agus ba cheart a shainaithint inti na coincheapa gnó uile le haghaidh fógra aonfhoirmeach faoi chinneadh dofheidhmitheachta aitheantais chonarthaigh.

                     (6)

                     Chun cáilíocht, comhsheasmhacht agus cruinneas na míreanna sonraí a thuairiscítear a áirithiú, ba cheart na míreanna sonraí a bheith faoi réir rialacha bailíochtúcháin coiteanna.

                     (7)

                     Mar gheall ar a gcineál, nuashonraítear rialacha bailíochtúcháin agus sainmhínithe pointe sonraí go rialta chun a áirithiú go gcomhlíonann siad, i gcónaí, na ceanglais rialúcháin, anailíse agus teicneolaíochta faisnéise is infheidhme. Ba cheart critéir cháilíochtúla dhiana a leagan síos le haghaidh na samhla pointe sonraí aonair agus na rialacha bailíochtúcháin coitianta mionsonraithe a fhoilseoidh an tÚdarás Baincéireachta Eorpach go leictreonach ar a shuíomh gréasáin.

                     (8)

                     Tá an Rialachán seo bunaithe ar na dréachtchaighdeáin theicniúla cur chun feidhme arna gcur faoi bhráid an Choimisiúin ag an Údarás Baincéireachta Eorpach.

                     (9)

                     Rinne an tÚdarás Baincéireachta Eorpach comhairliúcháin phoiblí oscailte a reáchtáil maidir leis na dréachtchaighdeáin cur chun feidhme ar a bhfuil an Rialachán seo bunaithe, rinne sé anailís ar na costais agus ar na tairbhí a d’fhéadfadh a bheith ag baint leo ann agus d’iarr sé comhairle ar an nGrúpa Geallsealbhóirí Baincéireachta arna bhunú i gcomhréir le hAirteagal 37 de Rialachán (AE) Uimh. 1093/2010 ó Pharlaimint na hEorpa agus ón gComhairle (2),

               TAR ÉIS AN RIALACHÁN SEO A GHLACADH:

            Airteagal 1
            Faisnéis le soláthar i bhfógra faoi chinneadh dofheidhmitheachta
            Chun fógra a thabhairt i gcomhréir le hAirteagal 55(2), an chéad fhomhír, de Threoir 2014/59/AE, cuirfidh an institiúid nó an t-eintiteas dá dtagraítear in Airteagal 1(1), pointe (b), pointe (c) nó pointe (d), den Treoir sin an fhaisnéis a shonraítear sna teimpléid a leagtar amach in Iarscríbhinn I faoi bhráid an údaráis réitigh. Líonfar isteach na teimpléid sin i gcomhréir leis na treoracha a leagtar amach in Iarscríbhinn II.

            Airteagal 2
            Formáid chun faisnéis a thíolacadh

               1.   Tíolacfaidh na hinstitiúidí agus na heintitis dá dtagraítear in Airteagal 1(1), pointe (b), pointe (c) nó pointe (d), de Threoir 2014/59/AE an fhaisnéis dá dtagraítear in Airteagal 1 den Rialachán sin sna formáidí malartaithe sonraí agus sna léirithe arna sonrú ag an údarás réitigh ábhartha.

               2.   Agus an fhaisnéis á tíolacadh dá dtagraítear in Airteagal 1 den Rialachán seo, urramóidh na hinstitiúidí agus na heintitis dá dtagraítear in Airteagal 1(1), pointe (b), pointe (c) nó pointe (d), de Threoir 2014/59/AE na sainmhínithe maidir leis an bpointe sonraí a áirítear sa tsamhail pointe sonraí aonair dá dtagraítear in Iarscríbhinn III agus na rialacha bailíochtúcháin dá dtagraítear in Iarscríbhinn IV.

            Airteagal 3
            Teacht i bhfeidhm agus cur i bhfeidhm
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 1 Deireadh Fómhair 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 173, 12.6.2014, lch. 190.

            (2)  Rialachán (AE) Uimh. 1093/2010 ó Pharlaimint na hEorpa agus ón gComhairle an 24 Samhain 2010 lena mbunaítear Údarás Maoirseachta Eorpach (An tÚdarás Baincéireachta Eorpach), lena leasaítear Cinneadh Uimh. 716/2009/CE agus lena n-aisghairtear Cinneadh 2009/78/CE ón gCoimisiún (IO L 331, 15.12.2010, lch. 12).

            IARSCRÍBHINN I

                           N 00.01 – Aitheantas an fhógra

                           Colúin

                        Aitheantas

                        0010

                           Rónna

                        Uimhir aitheantais an fhógra

                        0010

                        An dáta a ndéantar an fógra

                        0020

                        An cineál fógra

                        0030

                        Dáta tagartha le haghaidh theimpléid N01.01 agus N01.02

                        0040

                        Dáta tagartha le haghaidh theimpléad N02.00

                        0050

                        An t-airgeadra is infheidhme

                        0060

                        Ainm na hinstitiúide nó an eintitis

                        0070

                        Cód

                        0080

                        An cineál cóid

                        0090

                        Teagmhálaí

                        0100

                        Ríomhphost

                        0110

                        Teileafón

                        0120

                           N 01.01 – Dofheidhmitheacht aitheantas conarthach na tarrthála inmheánaí de réir conartha/ionstraime

                           An cineál fógra

                           UIMHIR AITHEANTAIS AN DLITEANAIS

                           LEASÚ ÁBHARTHA?

                           AN DÁTA AIBÍOCHTA DEIRIDH

                           IN-ATHNUAITE?

                           MINICÍOCHT NA hATHNUACHANA

                           CONRADH/IONSTRAIM

                           DOFHEIDHMITHEACHT

                           CONTRAPHÁIRTÍ

                           TUAIRISC

                           AN CINEÁL DLITEANAIS

                           AN DLÍ RIALAITHE

                           RANGÚ DÓCHMHAINNEACHTA FAOI DHLÍ TRÍÚ TÍR

                           RANGÚ DÓCMHAINNEACHTA I mBALLSTÁT AN CHORPAITHE

                           AN MÉID AINMNIÚIL SA PHRÍOMHAIRGEADRA BUNAIDH

                           PRÍOMHAIRGEADRA BUNAIDH

                           AN MÉID AINMNIÚIL SAN AIRGEADRA ÁITIÚIL

                           COINNÍOLLACHA

                           CATAGÓIR

                           CÚISEANNA LEIS NA COINNÍOLLACHA A CHOMHLÍONADH

                           TUAIRIM DHLÍTHÚIL?

                           AINM

                           CÓD

                           AN CINEÁL CÓID

                           CÓD NÁISIÚNTA

                        0010

                        0020

                        0030

                        0040

                        0050

                        0060

                        0070

                        0080

                        0090

                        0100

                        0110

                        0120

                        0130

                        0140

                        0150

                        0160

                        0170

                        0180

                        0190

                        0200

                        0210

                           N 01.02 – Dofheidhmitheacht aitheantas conarthach na tarrthála inmheánaí de réir catagóire

                           CATAGÓIR

                           LUACH IOMLÁN NA nDLITEANAS SAN AIRGEADRA ÁITIÚIL SA CHATAGÓIR

                           CÚISEANNA LEIS NA CATAGÓIRÍ/NA COINNÍOLLACHA A CHOMHLÍONADH

                           RANGÚ DÓCMHAINNEACHTA

                           LÍON NA nDLITEANAS FOLUITEACH

                        0010

                        0020

                        0030

                        0040

                        0050

                           N 02.00 – Aicmí Dócmhainneachta Dliteanais

                           RANGÚ DÓCMHAINNEACHTA

                           MÉID AINMIÚIL IOMLÁN NA nDLITEANAS ATÁ FÓGARTHA FAOI LÁTHAIR DON ÚDARÁS RÉITIGH

                           MÉID GAN ÍOC IOMLÁN NA nDLITEANAS SA RANGÚ

                           AR A bhFUIL: DLITEANAIS FAOI RIALÚ DLÍ TRÍÚ TÍR

                           AR A bhFUIL: DLITEANAIS A EISIATAR ÓN TARRTHÁIL INMHEÁNACH

                           AR A bhFUIL: DLITEANAIS GAN AITHEANTAS CONARTHACH SAN ÁIREAMH

                           AR A bhFUIL: DLITEANAIS ATÁ FÓGARTHA FAOI LÁTHAIR DON ÚDARÁS RÉITIGH

                        0010

                        0020

                        0030

                        0040

                        0050

                        0060

                        0070

            IARSCRÍBHINN II
            Treoracha maidir leis an bhfógra faoi chinneadh dhofheidhmitheacht aitheantas conarthach na gcumhachtaí díluachála agus comhshó
            CUID I: TREORACHA GINEARÁLTA
            San Iarscríbhinn seo tugtar treoracha maidir le fógra a thabhairt ag institiúid nó ag eintiteas maidir le dofheidhmitheacht aitheantas conarthach na gcumhachtaí díluachála agus comhshó.
            D’fhéadfadh gach fógra tagairt do roinnt conarthaí/ionstraimí agus/nó roinnt catagóirí dliteanas (más infheidhme) a chomhlíonann coinníollacha dhofheidhmitheacht aitheantas conarthach na tarrthála inmheánaí, mar a leagtar síos in Airteagal 55(2), an chéad fhomhír, de Threoir 2014/59/AE.
            Is féidir le hinstitiúid nó le heintiteas doiciméadacht tacaíochta bhreise a sholáthar, lena n-áirítear tuairim dhlíthiúil nó cóip den chonradh, i gcás ina meastar gurb iomchuí sin. Is é an t-údarás réitigh ábhartha a chinnfidh an chaoi a soláthrófar an doiciméadacht bhreise sin.
            I gcás nach bhfuil réimse faisnéise a liostaítear san Iarscríbhinn seo infheidhme maidir le cineál áirithe conartha agus ina léiríonn an institiúid nó an t-eintiteas é sin don údarás réitigh, ní gá don institiúid nó don eintiteas an fhaisnéis a liostaítear sa réimse sin a sholáthar.
            1.   Struchtúr an fhógra

            Soláthrófar an fhaisnéis san fhógra trí na teimpléid seo a leanas a leagtar amach in Iarscríbhinn I a úsáid:

                        (a)

                        “Aitheantas an Fhógra” (N00.01), atá le húsáid agus faisnéis á soláthar chun an fógra féin agus an institiúid nó an t-eintiteas a thugann fógra don údarás réitigh a shainaithint;

                        (b)

                        “Dofheidhmitheacht aitheantas conarthach na tarrthála inmheánaí de réir conartha/ionstraime” (N01.01), a úsáidtear chun faisnéis a sholáthar faoi dhliteanais a chomhlíonann na coinníollacha maidir le dofheidhmitheacht aitheantas conarthach na tarrthála inmheánaí, mar a leagtar síos in Airteagal 55(2), an chéad fhomhír, de Threoir 2014/59/AE;

                        (c)

                        “Dofheidhmitheacht aitheantas conarthach na tarrthála inmheánaí de réir catagóire” (N01.02), a úsáidtear chun faisnéis a sholáthar faoi chatagóirí dliteanas a chomhlíonann na coinníollacha maidir le dofheidhmitheacht aitheantas conarthach na tarrthála inmheánaí, má mheasann an t-údarás réitigh ábhartha gur gá na catagóirí dliteanas a shonrú dá bhforáiltear in Airteagal 55(7) de Threoir 2014/59/AE;

                        (d)

                        “Aicmí dócmhainneachta dliteanais” (N02.00), atá le húsáid chun faisnéis a sholáthar faoi rangú dliteanas de réir an dlí dócmhainneachta náisiúnta chun críocha Airteagal 55(2), an cúigiú fomhír, de Threoir 2014/59/AE.

                  2.   Raon feidhme an chomhdhlúthaithe

            Seolfaidh institiúidí agus eintitis an fógra ar bhonn aonair.
            CUID II: TREORACHA SONRACHA DE RÉIR AN TEIMPLÉID
            3.   N00.01 – Aitheantas an fhógra

            3.1   Treoracha a bhaineann le rónna sonracha

                        Rónna

                        Treoracha

                        0010

                           Uimhir aitheantais an fhógra

                        Beidh uimhir aitheantais uathúil ag gach fógra a sholáthróidh an institiúid nó an t-eintiteas a thugann fógra.
                        Is de réir an fhógra atá uimhir aitheantais an fhógra [tíolacadh], ní de réir dliteanais ná de réir catagóire. San fhógra is féidir aon líon dliteanas nó catagóirí mar is ábhartha tráth an fhógra a áireamh.
                        Soláthróidh an institiúid nó an t-eintiteas uimhir aitheantais an fhógra, a bheidh uathúil i gcás gach fógra.

                        0020

                           An dáta a ndéantar an fógra

                        Cuirfidh institiúidí agus eintitis in iúl an dáta a seoltar an fógra chuig an údarás réitigh.

                        0030

                           An cineál fógra
                            (1)

                        Cuirfidh institiúidí agus eintitis in iúl cineál na n-earraí atá á bhfógairt sa tíolacadh lena mbaineann, mar a leanas:

                                    (a)

                                    conarthaí/ionstraimí amháin (níl ach teimpléad N01.01 le húsáid);

                                    (b)

                                    catagóirí dliteanas amháin (níl ach teimpléad N01.02 le húsáid);

                                    (c)

                                    conarthaí/ionstraimí araon agus catagóirí dliteanas (tá teimpléid N01.01 agus N01.02 araon le húsáid le haghaidh an fhógra chéanna).

                        0040

                           Dáta tagartha le haghaidh theimpléid N01.01 agus N01.02

                        Cuirfidh institiúidí agus eintitis in iúl an dáta tagartha le haghaidh na faisnéise i bhfógraí theimpléad N01.01 agus theimpléad N01.02.

                        0050

                           Dáta tagartha le haghaidh theimpléad N02.00

                        Cuirfidh institiúidí agus eintitis in iúl an dáta tagartha le haghaidh na faisnéise in iúl i dteimpléad N02.00.

                        0060

                           An t-airgeadra is infheidhme

                        Cuirfidh institiúidí agus eintitis in iúl an t-airgeadra tagartha le haghaidh na méideanna i dteimpléad N01.01, colún 0130; teimpléad N01.02, colún 0020; agus teimpléad N02.00.
                        Tagraíonn an luach sin d’airgeadra oifigiúil an Bhallstáit ina bhfuil an institiúid a thugann fógra corpraithe. Beidh an luach i gcomhréir leis an gcód aibítreach ISO 4217.

                        0070

                           Ainm na hinstitiúide nó an eintitis

                        Ainm na hinstitiúide nó an eintitis a thugann an fógra.

                        0080

                           Cód

                        Cód na hinstitiúide nó an eintitis a thugann an fógra. I dtaca le hinstitiúidí, is é an cód Aitheantóra Eintitis Dhlítheanaigh alfa-uimhriúil (LEI), ina bhfuil 20 digit, an cód a úsáidfear. I dtaca le heintitis eile, is é an cód alfa-uimhriúil LEI ina bhfuil 20 digit, an cód a úsáidfear, nó, mura bhfuil sin ar fáil, cód faoi chódú aonfhoirmeach atá infheidhme san Aontas, nó, mura bhfuil sin ar fáil, cód náisiúnta.
                        Beidh an cód comhsheasmhach leis an gcód arna thuairisciú le haghaidh na hinstitiúide céanna faoi Rialachán Cur Chun Feidhme (AE) 2018/1624 ón gCoimisiún (2). Beidh luach ag réimse an chóid i gcónaí.

                        0090

                           An cineál cóid

                        Sonróidh an institiúid nó an t-eintiteas an cineál cóid a chuirtear in iúl i gcolún 0080 mar “cód LEI” nó “cód neamh-LEI”. Beidh ceann amháin den dá luach ag an gcineál cóid i gcónaí.

                        0100

                           Teagmhálaí

                        Cuirfidh institiúidí agus eintitis ainm an duine a bhfuil teagmháil le déanamh leis in iúl má theastaíonn soiléiriú ón údarás réitigh maidir leis an bhfógra.

                        0110

                           Ríomhphost

                        Cuirfidh institiúidí agus eintitis in iúl ríomhphost an duine dá dtagraítear i ró 0100, “Duine teagmhála”.

                        0120

                           Teileafón

                        Cuirfidh institiúidí agus eintitis in iúl uimhir theileafóin an duine dá dtagraítear i ró 0100, “Duine teagmhála”.

                  4.   N01.01 – Dofheidhmitheacht aitheantas conarthach na tarrthála inmheánaí de réir conartha/ionstraime

            4.1   Barúlacha ginearálta

            Úsáidfear teimpléad N01.01 le haghaidh tíolacthaí maidir le fógraí conarthaí ar bhonn aonair. Le Teimpléad N01.01 is féidir conarthaí iomadúla a bheith san áireamh san fhógra céanna i dtíolacadh. Úsáidfear an teimpléad seo chun na nithe seo a leanas a fhógairt:

                        (a)

                        conarthaí/ionstraimí lena gcruthaítear dliteanais nua: conarthaí/ionstraimí nár fógraíodh don údarás réitigh roimhe sin;

                        (b)

                        conarthaí/ionstraimí lena leasaítear dliteanais atá ann cheana: más rud é gur fógraíodh an conradh nó an ionstraim maidir leis an dliteanas atá ann cheana don údarás réitigh roimhe sin agus gur measadh gur chomhlíon an conradh nó an ionstraim sin coinníoll maidir le dofheidhmitheacht, beidh an uimhir aitheantais dhliteanais chéanna (colún 0010) ag na conarthaí nó na hionstraimí leasaithe mar a fógraíodh roimhe sin, agus ní líonfar isteach na colúin a bheidh fágtha ach amháin má bhíonn na colúin sin faoi réir athruithe. Go háirithe, colún 0020, “Leasú ábhartha?” líonfar isteach é, más ábhartha, i gcás conarthaí lena leasaítear dliteanais atá ann cheana amháin;

                        (c)

                        míreanna lasmuigh den chlár comhardaithe: soláthróidh institiúidí agus eintitis rangú dócmhainneachta an dliteanais a bheadh ann ar ghníomhú na míre lasmuigh den chlár comhardaithe.

                  Mura bhfuil sonraí ar fáil nó mura bhfuil siad infheidhme, ní líonfaidh institiúidí agus eintitis na colúin seo a leanas isteach: 0020, 0030, 0050, 0090, 0130, 0150 agus 0210.
            4.2   Treoracha a bhaineann le colúin shonracha

                        Colúin

                        Tagairtí dlíthiúla agus treoracha

                        0010

                        UIMHIR AITHEANTAIS AN DLITEANAIS
                        Is aitheantóir uathúil arna ghiniúint ag an institiúid nó an t-eintiteas a thugann fógra atá in uimhir aitheantais an dliteanais a úsáidfear sna fógraí uile chun gach dliteanas a shainaithint. Féadfaidh an institiúid nó an t-eintiteas cód inmheánach an dliteanais a úsáid.

                        0020

                        LEASÚ ÁBHARTHA?
                        Níl an réimse seo le líonadh isteach ach amháin i gcás conarthaí/ionstraimí lena leasaítear dliteanais atá ann cheana. Cuirfidh an institiúid nó an t-eintiteas a thabharfaidh an fógra é in iúl má mheastar go bhfuil na leasuithe ar an dliteanas atá ann cheana ábhartha.
                        Úsáidfidh institiúidí ceann de na luachanna seo a leanas:

                                    —

                                    Tá

                                    —

                                    Níl

                        0030

                        AN DÁTA AIBÍOCHTA DEIRIDH
                        An dáta ar mór príomhshuim uile agus ús uile an dliteanais a bheith aisíoctha (bunaithe ar dhoiciméadacht chonarthach an idirbhirt).
                        Soláthrófar lá, mí agus bliain an dáta aibíochta deiridh. Soláthrófar an lá áirithe i gcás ina bhfuil an fhaisnéis sin ar fáil, seachas sin is é an chéad lá den mhí a úsáidfear.

                        0040

                        IN-ATHNUAITE?
                        Úsáidfidh institiúidí ceann de na luachanna seo a leanas:

                                    —

                                    Tá

                                    —

                                    Níl

                              Líonfar an colún seo isteach le “Tá” má áirítear sa chonradh foráil shainráite maidir lena in-athnuaiteacht.

                        0050

                        MINICÍOCHT NA hATHNUACHANA
                        Má líontar isteach colún 0040 le “Tá”, sonróidh institiúidí agus eintitis minicíocht na hathnuachana aibíochta i míonna.

                        0060–0130

                        CONRADH/IONSTRAIM

                        0060

                        TUAIRISC
                        Soláthróidh institiúidí agus eintitis tuairisc ar chonradh/ar ionstraim nach mó ná 300 carachtar. Beidh príomh-shaintréithe an chonartha/na hionstraime nach bhfuil faoi scáth réimsí eile an fhógra seo (amhail an cúis leis an dliteanas/bunús an dliteanais, cé acu is féidir nó nach féidir an ionstraim a tharrtháil go hinmheánach faoin dlí tríú tír rialaithe).

                        0070

                        AN CINEÁL DLITEANAIS
                        Sainaithneoidh institiúidí agus eintitis an conradh/an ionstraim mar cheann de na cineálacha seo a leanas:

                                    (a)

                                    taiscí idirbhainc

                                    (b)

                                    éarlais le cliaint neamh-bhaincéireachta

                                    (c)

                                    díorthaigh

                                    (d)

                                    iasacht/cistiú

                                    (e)

                                    creidmheas trádála

                                    (f)

                                    seirbhísí oibríochtúla nach bhfuil criticiúil le haghaidh fheidhmiú an eintitis

                                    (g)

                                    eile

                              Más infheidhme níos mó ná cineál amháin, roghnófar an ceann arb é an tuairisc is fearr ar chuspóir an chonartha /na hionstraime é.

                        0080

                        AN DLÍ RIALAITHE
                        Soláthróidh institiúidí agus eintitis ISO 3166-1 cód aibítreach trí litir na tíre a rialaítear an conradh/ionstraim lena dlí.

                        0090

                        RANGÚ DÓCHMHAINNEACHTA FAOI DHLÍ TRÍÚ TÍR
                        Líonfaidh institiúidí agus eintitis an luach a chomhfhreagraíonn do rangú an dliteanais ar scála ó 1 go x, inarb é 1 an aicme is fo-ordaithe agus x an aicme is sinsearaí, mar a shainmhínítear sa dlí tríú tír rialaithe ábhartha is infheidhme.
                        Déanfaidh an institiúid iarracht an rangú sin a fháil ón údarás réitigh tríú tír ábhartha nó, mura bhfuil ann do rangú oifigiúil den sórt sin, cinnfidh an institiúid í féin an luach (ar scála ó 1 go x) bunaithe ar an rangú dliteanais de réir dlí an tríú tír ábhartha.

                        0100

                        RANGÚ DÓCMHAINNEACHTA I mBALLSTÁT AN CHORPAITHE
                        Líonfaidh institiúidí agus eintitis an luach a chomhfhreagraíonn do rangú an dliteanais ar scála ó 1 go x, inarb é 1 an aicme is fo-ordaithe agus x an aicme is sinsearaí, mar a shainmhínítear sa dlí ábhartha is infheidhme sa Bhallstát ina bhfuil an institiúid nó an t-eintiteas a thugann fógra corpraithe.

                        0110

                        AN MÉID AINMNIÚIL SA PHRÍOMHAIRGEADRA BUNAIDH
                        Soláthróidh institiúidí agus eintitis méid ainmniúil an dliteanais mar a leagtar síos sa chonradh/san ionstraim.
                        I gcás creat-chomhaontuithe, ba cheart don institiúid nó don eintiteas an t-uasmhéid a mheasann an institiúid nó an t-eintiteas a bhainfear amach faoin gcreat-chomhaontú sin nó an t-uasmhéid a cheadaítear faoin gcreat-chomhaontú a chur in iúl.
                        Má tá níos mó ná airgeadra amháin ag an gconradh/ag an ionstraim, tuairisceoidh institiúidí agus eintitis an méid ainmniúil san airgeadra atá i réim sa chonradh.

                        0120

                        PRÍOMHAIRGEADRA BUNAIDH
                        Sannfaidh institiúidí agus eintitis cód airgeadra ISO a chomhfhreagróidh d’ainmníocht an dliteanais faoin gconradh. Úsáidfear an cód aonaid airgeadra trí litir de réir ISO 4217.
                        Má tá níos mó ná airgeadra amháin ag an gconradh, tuairisceoidh institiúidí agus eintitis an t-airgeadra atá i réim sa chonradh.

                        0130

                        AN MÉID AINMNIÚIL SAN AIRGEADRA ÁITIÚIL
                        Líonfaidh institiúidí agus eintitis an colún seo isteach murab ionann an t-airgeadra a úsáidtear i gcolún 0110 agus an t-airgeadra áitiúil san áit a bhfuil an institiúid nó an t-eintiteas corpraithe. Úsáidfidh institiúidí agus eintitis an ráta malairte eachtraí is infheidhme ar dháta an fhógra.

                        0140-0190

                        DOFHEIDHMITHEACHT

                        0140

                        COINNÍOLLACHA
                        Sainaithneoidh institiúidí agus eintitis an coinníoll/na coinníollacha faoina measann siad go bhfuil sé dofheidhmitheach go dlíthiúil nó dofheidhmitheach ar bhealach eile an téarma conarthach a áireamh, mar a shonraítear i Rialachán Tarmligthe (AE) 2021/1527 ón gCoimisiún (3).
                        Soláthróidh institiúidí agus eintitis teaglaim de na coinníollacha is infheidhme (is féidir leo ceann amháin a shainaithint nó suas leis na cúig cinn uile a shainaithint):

                                    (a)

                                    Coinníoll (a) – bheadh cuimsiú an téarma chonarthaigh ina shárú ar dhlíthe, rialacháin nó forálacha riaracháin an tríú tír lena rialaítear an dliteanas;

                                    (b)

                                    Coinníoll (b) – bheadh cuimsiú an téarma chonarthaigh contrártha do threoir shainráite agus cheangailteach ó údarás tríú tír;

                                    (c)

                                    Coinníoll (c) – eascraíonn an dliteanas as ionstraimí nó comhaontuithe a thugtar i gcrích i gcomhréir le téarmaí nó prótacail chaighdeánaithe idirnáisiúnta nach bhfuil an institiúid ná an t-eintiteas in ann iad a leasú;

                                    (d)

                                    Coinníoll (d) – tá an dliteanas á rialú ag téarmaí conarthacha nach mór don institiúid nó don eintiteas glacadh leo sular féidir leo a bheith rannpháirteach i gcomhlacht nach bhfuil san Aontas nó seirbhísí comhlachta nach bhfuil san Aontas a úsáid, agus nach bhfuil an institiúid ná an t-eintiteas in ann a leasú;

                                    (e)

                                    Coinníoll (e) – tá an dliteanas dlite do chreidiúnaí tráchtála nó trádála agus baineann sé le soláthar earraí nó seirbhísí nach bhfuil criticiúil, ach a úsáidtear le haghaidh fheidhmiú oibríochtúil laethúil na hinstitiúide nó an eintitis agus níl an institiúid ná an t-eintiteas in ann téarmaí an chomhaontaithe a leasú.

                           Fógrófar na coinníollacha uile is infheidhme.

                        0150

                        CATAGÓIR
                        Cuirfidh institiúidí agus eintitis in iúl catagóirí na ndliteanas a shonraíonn an t-údarás réitigh ábhartha faoi Airteagal 55(7) de Threoir 2014/59/AE, más infheidhme.

                        0160

                        CÚISEANNA LEIS NA COINNÍOLLACHA A CHOMHLÍONADH
                        Tabharfaidh institiúidí agus eintitis tuairisc shoiléir maidir lena gcúiseanna le dofheidhmitheacht a eascraíonn as na coinníollacha a thuairiscítear i gcolún 0140 a chinneadh.
                        Tá an fhaisnéis a iontráiltear sa réimse seo ábhartha chun a chinneadh an gcomhlíonann an conradh fógartha/an ionstraim fhógartha na coinníollacha dofheidhmitheachta agus dá bhrí sin beidh sí mar bhunús le haghaidh mheasúnú an údaráis réitigh ar chinneadh na hinstitiúide.
                        Seachnóidh institiúidí agus eintitis réasúnuithe atá ró-ghearr amhail “Ní féidir an táirge a úsáid” nó “Caillteanas iomaíochais” agus cuirfidh siad réasúnuithe níos doimhne i láthair chun a chur ar chumas an údaráis réitigh cinneadh eolasach a dhéanamh.

                        0170

                        TUAIRIM DHLÍTHÚIL?
                        Cuirfidh institiúidí agus eintitis an t-údarás réitigh ar an eolas faoi má tá tuairim dhlíthiúil ann maidir le dofheidhmitheacht fhógartha an dliteanais sin.
                        Cuirfidh institiúidí in iúl ceann de na nithe seo a leanas:

                                    —

                                    Tá

                                    —

                                    Níl

                              Má chuireann institiúidí nó eintitis “Tá” in iúl, tarchuirfidh siad an tuairim dhlíthiúil chuig an údarás réitigh trí mhodh arna shonrú ag an údarás réitigh.

                        0180-0210

                        CONTRAPHÁIRTÍ
                        Cuirfidh institiúidí agus eintitis in iúl aitheantas chontrapháirtí an dliteanais sin.

                        0180

                        AINM
                        Is é an t-ainm a chuirfear in iúl ainm an chontrapháirtí aonair.
                        I gcás conarthaí ilpháirtí, cuirfidh an institiúid an príomh-chontrapháirtí in iúl nó úsáidfidh sí an luach “conradh ilpháirtí”.

                        0190

                        CÓD
                        Ní mór an cód atá ina chuid d’aitheantóir ró a bheith uathúil i gcás gach eintitis ar tugadh fógra dó. I gcás institiúidí, is é an cód LEI a bheidh sa chód. I gcás eintitis eile, is é an cód LEI a bheidh sa chód, nó mura bhfuil sé ar fáil, cód náisiúnta. Beidh an cód uathúil agus úsáidfear é go comhsheasmhach ar fud na dteimpléad agus thar am. Beidh luach ag réimse an chóid i gcónaí.

                        0200

                        AN CINEÁL CÓID
                        Sainaithneoidh na hinstitiúidí nó na heintitis an cineál cóid a líontar isteach i gcolún 0190 mar “cód LEI” nó mar “Cód náisiúnta”.

                        0210

                        CÓD NÁISIÚNTA
                        Féadfaidh institiúidí nó eintitis cód náisiúnta a sholáthar chomh maith má úsáideann siad an cód LEI mar an t-aitheantóir i gcolún 0190 “Cód”.

                  5.   N01.02 – Dofheidhmitheacht aitheantas conarthach na tarrthála inmheánaí de réir catagóire

            5.1   Barúlacha ginearálta

            Úsáidfear teimpléad N01.02 le haghaidh tíolacthaí a bhaineann le fógra chatagóirí na ndliteanas nuair a mheasann an t-údarás réitigh, i gcomhréir le hAirteagal 55(7) de Threoir 2014/59/AE, gur gá catagóirí na ndliteanas a shonrú ar féidir teacht ar chinneadh dofheidhmitheachta ina leith, lena n-áirítear an téarma aitheantais conartha.
            5.2   Treoracha a bhaineann le colúin shonracha

                        Colúin

                        Tagairtí dlíthiúla agus treoracha

                        0010

                        CATAGÓIR
                        Cuirfidh institiúidí agus eintitis in iúl catagóir na ndliteanas, mar a shonraíonn an t-údarás réitigh ábhartha i gcomhréir le hAirteagal 55(7) de Threoir 2014/59/AE, a dtíolacfaidh siad fógra ina leith.
                        Is féidir a áireamh i bhfógra a úsáideann teimpléad N01.02 an oiread catagóirí dliteanas is gá.

                        0020

                        LUACH IOMLÁN NA nDLITEANAS SAN AIRGEADRA ÁITIÚIL SA CHATAGÓIR
                        Cuirfidh institiúidí agus eintitis in iúl méid iomlán na ndliteanas a bhfuil coinne leis i gcás gach ceann de na catagóirí a chuirtear in iúl i gcolún 0010.
                        Is éard a bheidh sa mhéid uasmhéid measta atá le baint amach faoin gcatagóir sonraithe ar feadh tréimhse 6 mhí ó dháta an fhógra.
                        Sloinnfear an méid in airgeadra an Bhallstáit ina bhfuil an institiúid nó an t-eintiteas corpraithe.
                        Má chinneann an institiúid nó an t-eintiteas go bhfuil méadú 10 % den mhéid a fógraíodh nó níos mó tagtha ar luach na ndliteanas sa chatagóir le linn na tréimhse 6 mhí tar éis an fhógra, cuirfidh an institiúid nó an t-eintiteas fógra eile faoi bhráid an údaráis réitigh.

                        0030

                        CÚISEANNA LEIS NA CATAGÓIRÍ/NA COINNÍOLLACHA A CHOMHLÍONADH
                        Míneoidh institiúidí agus eintitis an chúis ar tugadh fógra i leith chatagóir na ndliteanas.
                        Beidh an réasúnaíocht mar bhunús le haghaidh an údaráis réitigh chun measúnú a dhéanamh ar an bhfógra dofheidhmitheachta.

                        0040

                        RANGÚ DÓCMHAINNEACHTA
                        Líonfaidh institiúidí agus eintitis isteach na luachanna a chomhfhreagraíonn do rangú na ndliteanas i ngach catagóir i gcolún 0010, ar scála ó 1 go x, inarb é 1 an aicme is fo-ordaithe agus x an aicme is sinsearaí, mar a shainmhínítear sa dlí ábhartha is infheidhme sa Bhallstát ina bhfuil an institiúid nó an t-eintiteas a thugann fógra corpraithe.

                        0050

                        LÍON NA nDLITEANAS FOLUITEACH
                        Cuirfidh institiúidí agus eintitis in iúl uaslíon measta na gconarthaí/na n-ionstraimí atá le sealbhú faoi chatagóir na ndliteanas lena mbaineann ar feadh tréimhse 6 mhí ó dháta an fhógra.

                  6.   N02.00 – Aicmí dócmhainneachta dliteanais

            6.1   Barúlacha ginearálta

            Líonfaidh institiúidí nó eintitis teimpléad N02.00 isteach agus tagairt á déanamh do ráithe dheireanach a bhfuil sonraí ar fáil ina leith (4), seachas le haghaidh na luachanna i gcolún 0070.
            Trí réamhshocrú, méideanna gan íoc a bheidh sna méideanna a fhógrófar sa teimpléad seo, seachas i gcás cholún 0070. Is éard atá i méid gan íoc éilimh nó ionstraim suim phríomh-mhéid an éilimh nó na hionstraime agus an úis fhabhraithe ar an éileamh nó ar an ionstraim. Tá an méid gan íoc dlite cothrom le luach an éilimh a d’fhéadfadh an creidiúnaí a chomhdú faoi imeachtaí dócmhainneachta. Ba cheart go léireofaí i gcolún 0070 an méid iomlán a fhógraítear i dteimpléid N01.01 agus N01.02 agus dá bhrí sin, is éard is ceart a bheith iontu an t-uasluach a mheastar a bhainfear amach faoi na conarthaí/ionstraimí atá fógartha faoi láthair agus/nó catagóirí.
            I gcás míreanna lasmuigh den chlár comhardaithe, soláthróidh institiúidí agus eintitis rangú dócmhainneachta an dliteanais a bheadh ann ar ghníomhú na míre lasmuigh den chlár comhardaithe sin.
            Soláthrófar na luachanna uile sa teimpléad seo in airgeadra áitiúil an Bhallstáit ina bhfuil an institiúid nó an t-eintiteas corpraithe.
            6.2   Treoracha a bhaineann le colúin shonracha

                        Colúin

                        Tagairtí dlíthiúla agus treoracha

                        0010

                        RANGÚ DÓCMHAINNEACHTA
                        Líonfaidh an institiúid nó an t-eintiteas isteach an luach a chomhfhreagraíonn do rangú an dliteanais ar scála ó 1 go x, inarb é 1 an aicme is fo-ordaithe agus x an aicme is sinsearaí, mar a shainmhínítear sa dlí náisiúnta is infheidhme sa Bhallstát ina bhfuil an institiúid nó an t-eintiteas corpraithe.
                        Áireofar i dteimpléad N02.00 líne le haghaidh gach rangaithe dócmhainneachta a chuirtear in iúl i dteimpléad N01.01, colún 0100, agus i dteimpléad N01.02, colún 0040.

                        0020

                        MÉID GAN ÍOC IOMLÁN NA nDLITEANAS SA RANGÚ
                        Méid iomlán gan íoc na ndliteanas uile le haghaidh an rangaithe dócmhainneachta a sholáthraítear i gcolún 0010.

                        0030

                        AR A BHFUIL: DLITEANAIS FAOI RIALÚ DLÍ TRÍÚ TÍR
                        Sa cholún seo áireofar méid gan íoc na ndliteanas faoi rialú dlí tríú tír.

                        0040

                        AR A BHFUIL: DLITEANAIS GAN AITHEANTAS CONARTHACH SAN ÁIREAMH
                        Sa cholún seo áireofar méid gan íoc na ndliteanas uile atá faoi rialú dlí tríú tír nach n-áirítear leo aitheantas conarthach an chlásail tarrthála inmhéanaí mar a cheanglaítear le hAirteagal 55(1) de Threoir 2014/59/AE. Is éard a bheidh sa luach an méid gan íoc.
                        Ríomhtar an luach mar shuim na ndliteanas uile a chomhlíonann na coinníollacha seo a leanas:

                                    (a)

                                    go bhfuil na dliteanais ann fós;

                                    (b)

                                    go bhfuil na dliteanais faoi rialú dlí tríú tír;

                                    (c)

                                    nach n-áirítear leis na dliteanais téarma an aitheantais chonarthaigh mar a cheanglaítear le hAirteagal 55(1) de Threoir 2014/59/AE;

                                    (d)

                                    nach n-eisiatar na dliteanais ón tarrtháil inmheánach;

                                    (e)

                                    nach éarlais atá i ndliteanais dá dtagraítear in Airteagal 108, pointe (a), de Threoir 2014/59/AE.

                        0050

                        AR A BHFUIL: DLITEANAIS ATÁ FÓGARTHA FAOI LÁTHAIR DON ÚDARÁS RÉITIGH
                        Áireofar sa cholún seo méideanna gan íoc na ndliteanas uile agus/nó na ndliteanas a fógraíodh i dteimpléid N01.01 agus N01.02 den fhógra seo.

                        0060

                        AR A BHFUIL: DLITEANAIS A EISIATAR ÓN TARRTHÁIL INMHEÁNACH
                        Sa cholún seo áireofar dliteanais a eisiatar ó chur i bhfeidhm na huirlise tarrthála inmheánaí i gcomhréir le hAirteagal 44(2) de Threoir 2014/59/AE nó a thagann faoi aon choinníoll in Airteagal 44(3) den Treoir sin.

                        0070

                        MÉID AINMIÚIL IOMLÁN NA nDLITEANAS ATÁ FÓGARTHA FAOI LÁTHAIR DON ÚDARÁS RÉITIGH
                        Sa cholún seo léireofar iomlán (suim) mhéideanna ainmniúla agus/nó uasmhéideanna na ndliteanas agus/nó na gcatagóirí dliteanas a bhfuil coinne leo a fhógraítear i dteimpléid N01.01 agus N01.02 den fhógra seo.

               (1)  Tá teimpléad N02.00 le tíolacadh i ngach cás a thuairiscítear i bpointe (a), pointe (b) agus pointe (c).

               (2)  Rialachán Cur Chun Feidhme (AE) 2018/1624 ón gCoimisiún an 23 Deireadh Fómhair 2018 lena leagtar síos caighdeáin theicniúla cur chun feidhme maidir le nósanna imeachta agus foirmeacha agus teimpléid chaighdeánacha le haghaidh soláthar faisnéise chun críocha pleananna réitigh le haghaidh institiúidí creidmheasa agus gnólachtaí infheistíochta de bhun Threoir 2014/59/AE ó Pharlaimint na hEorpa agus ón gComhairle, agus lena n-aisghairtear Rialachán Cur Chun Feidhme (AE) 2016/1066 ón gCoimisiún (IO L 277, 7.11.2018, lch. 1).

               (3)  Rialachán Tarmligthe (AE) 2021/1527 ón gCoimisiún an 31 Bealtaine 2021 lena bhforlíontar Treoir 2014/59/AE ó Pharlaimint na hEorpa agus ón gComhairle maidir le caighdeáin theicniúla rialála le haghaidh aitheantas conarthach ar chumhachtaí díluachála agus comhshó (IO L 329, 17.9.2021, lch. 2).

               (4)  Beidh an ráithe dheiridh a bhfuil sonraí ar fáil ina leith i gcomhréir leis na dátaí íocaíochta le haghaidh tuairisciú ráithiúil: An 12 Bealtaine (le haghaidh an dáta tagartha an 31 Márta), an 11 Lúnasa (le haghaidh an dáta tagartha an 30 Meitheamh), an 11 Samhain (le haghaidh an dáta tagartha an 30 Meán Fómhair) agus 11 Feabhra (le haghaidh an dáta tagartha 31 Nollaig).

            IARSCRÍBHINN III
            Samhail pointe sonraí aonair
            Na míreanna sonraí ar fad a leagtar amach sna hIarscríbhinní a ghabhann leis an Rialachán seo, déanfar samhail pointe sonraí aonair díobh, ar bunús í le haghaidh chórais aonfhoirmeacha TF na n-institiúidí agus na n-údarás réitigh.
            Comhlíonfaidh an tsamhail pointe sonraí aonair na critéir seo a leanas:

                        (a)

                        soláthróidh sí léiriú struchtúrtha ar na míreanna sonraí ar fad a leagtar amach sna hIarscríbhinní a ghabhann leis an Rialachán seo;

                        (b)

                        sainaithneoidh sí na coincheapa gnó uile a leagtar amach sna hIarscríbhinní a ghabhann leis an Rialachán seo;

                        (c)

                        soláthróidh sí foclóir sonraí lena sainaithneofar lipéid táblaí, lipéid ordanáidí, lipéid aise, lipéid fearann, lipéid toisí agus lipéid bhall;

                        (d)

                        soláthróidh sí méadrachtaí lena saineofar an mhaoin nó líon na bpointí sonraí;

                        (e)

                        soláthróidh sí sainmhínithe ar phointe sonraí a shloinnfear mar chomhdhéanamh de na saintréithe lena sainaithneofar an coincheap airgeadais gan aon débhrí;

                        (f)

                        beidh na sonraíochtaí teicniúla ábhartha uile is gá inti chun réitigh tuairiscithe TF a fhorbairt lena soláthrófar sonraí réitigh aonfhoirmeacha.

            IARSCRÍBHINN IV
            Rialacha bailíochtúcháin
            Na míreanna sonraí a leagtar amach in Iarscríbhinn I, beidh siad faoi réir rialacha bailíochtúcháin lena n-áiritheofar cáilíocht agus comhsheasmhacht sonraí. Leis na rialacha bailíochtúcháin, comhlíonfar na critéir seo a leanas:

                        (a)

                        saineofar na caidrimh loighciúla idir pointí sonraí ábhartha;

                        (b)

                        áireofar scagairí agus réamhchoinníollacha lena saineofar tacar sonraí a mbeidh feidhm ag riail bhailíochtúcháin maidir leis;

                        (c)

                        seiceálfar comhsheasmhacht na sonraí tarchurtha;

                        (d)

                        seiceálfar cruinneas na sonraí tarchurtha;

                        (e)

                        leagfar síos luachanna réamhshocraithe a chuirfear i bhfeidhm i gcás nár tarchuireadh an fhaisnéis ábhartha.


title: Rialachán Cur Chun Feidhme (AE) 2022/672 ón gCoimisiún an 22 Aibreán 2022 lena leasaítear Rialachán Cur Chun Feidhme (AE) 2017/2470 a mhéid a bhaineann le sonraíochtaí an bhia núíosaigh tras-reasvaratról (ó fhoinse mhiocróbach) (Téacs atá ábhartha maidir le LEE)

text:
                  25.4.2022

                  GA

                  Iris Oifigiúil an Aontais Eorpaigh

                  L 122/24

         RIALACHÁN CUR CHUN FEIDHME (AE) 2022/672 ÓN gCOIMISIÚN
         an 22 Aibreán 2022
         lena leasaítear Rialachán Cur Chun Feidhme (AE) 2017/2470 a mhéid a bhaineann le sonraíochtaí an bhia núíosaigh tras-reasvaratról (ó fhoinse mhiocróbach)
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2015/2283 ó Pharlaimint na hEorpa agus ón gComhairle an 25 Samhain 2015 maidir le bianna núíosacha, lena leasaítear Rialachán (AE) Uimh. 1169/2011 ó Pharlaimint na hEorpa agus ón gComhairle agus lena n-aisghairtear Rialachán (CE) Uimh. 258/97 ó Pharlaimint na hEorpa agus ón gComhairle agus Rialachán (CE) Uimh. 1852/2001 ón gCoimisiún (1), agus go háirithe Airteagal 12 de,
         De bharr an mhéid seo a leanas:

                     (1)

                     Foráiltear le Rialachán (AE) 2015/2283 nach bhféadfar ach bianna núíosacha a údaraítear agus a áirítear ar liosta an Aontais de bhianna núíosacha a chur ar an margadh laistigh den Aontas.

                     (2)

                     De bhun Airteagal 8 de Rialachán (AE) 2015/2283, bunaíodh liosta Aontais de bhianna núíosacha le Rialachán Cur Chun Feidhme (AE) 2017/2470 ón gCoimisiún (2).

                     (3)

                     Áirítear tras-reasvaratról ó fhoinsí sintéiseacha agus ó fhoinsí miocróbacha mar bhia núíosach údaraithe i liosta an Aontais a leagtar amach san Iarscríbhinn a ghabhann le Rialachán Cur Chun Feidhme (AE) 2017/2470.

                     (4)

                     Údaraíodh an bia núíosach tras-reasvaratról ó fhoinse mhiocróbach mar chomhábhar bia núíosaigh faoi Airteagal 5 de Rialachán (CE) Uimh. 258/97 ó Pharlaimint na hEorpa agus ón gComhairle (3) lena úsáid i bhforbhianna faoi mar a shainmhínítear i dTreoir 2002/46/AE ó Pharlaimint na hEorpa agus ón gComhairle ó Pharlaimint na hEorpa agus ón gComhairle (4), i bhfoirm capsúil nó i bhfoirm táibléid, don daonra fásta ar bhonn a choibhéise ó thaobh substainte de le reasvaratról, rud a tomhlaíodh roimh an 15 Bealtaine 1997 agus a eastóscadh ó ghlúineach bhiorach (Fallopia japonica).

                     (5)

                     Le Cinneadh Cur Chun Feidhme (AE) 2016/1190 ón gCoimisiún (5) údaraíodh tras-reasvaratról sintéiseach a chur ar mhargadh an Aontais mar chomhábhar bia núíosaigh faoi Rialachán (CE) Uimh. 258/97 ó Pharlaimint na hEorpa agus ón gComhairle, agus lena úsáid i bhforbhianna freisin mar a shainmhínítear i dTreoir 2002/46/CE ó Pharlaimint na hEorpa agus ón gComhairle, i bhfoirm capsúil nó i bhfoirm táibléid, don daonra fásta.

                     (6)

                     Le Rialachán Cur Chun Feidhme (AE) 2021/51 ón gCoimisiún (6) leasaíodh coinníollacha úsáide tras-reasvaratróil. Go háirithe, cuireadh deireadh leis na srianta ar fhormáidí seachadta na bhforbhianna ina bhfuil an bia núíosach.

                     (7)

                     An 29 Iúil 2021, chuir an chuideachta Evolva AG (“an t-iarratasóir”) iarratas faoi bhráid an Choimisiúin i gcomhréir le hAirteagal 10(1) de Rialachán (AE) 2015/2283, iarratas ar athrú ar shonraíochtaí tras-reasvaratróil ó fhoinse mhiocróbach. D’iarr an t-iarratasóir go mbainfí an ceanglas gur cheart 100 % de na cáithníní den bhia núíosach arna tháirgeadh le S. cerevisiae a bheith ar mhéid is lú ná 62,23 micriméadar (< 62,23 μm).

                     (8)

                     Luann an t-iarratasóir mar bhonn cirt leis an iarraidh go bhfuil gá leis an athrú chun an éagsúlacht i méid na gcáithníní tras-reasvaratróil ó fhoinse mhiocróbach a chur san áireamh le linn a phróisis táirgthe agus le linn a phróiseála lena úsáid i bhforbhianna. Chun tacú lena iarraidh, chuir an t-iarratasóir sonraí anailíseacha ar fáil a léirigh go bhfuil próifíl mhéid na gcáithníní tras-reasvaratróil ó fhoinse mhiocróbach inchomparáide le próifíl mhéid na gcáithníní tras-reasvaratróil arna shintéisiú go ceimiceach agus a ndearna an tÚdarás Eorpach um Shábháilteacht Bia (“an tÚdarás”) meastóireacht air (7), agus nach luaitear aon cheanglas maidir le méid na gcáithníní ina leith ar liosta an Aontais de bhianna núíosacha.

                     (9)

                     Measann an Coimisiún nach baol go ndéanfaidh an nuashonrú a iarradh ar liosta an Aontais difear do shláinte an duine agus nach bhfuil gá le meastóireacht sábháilteachta ón Údarás i gcomhréir le hAirteagal 10(3) de Rialachán (AE) 2015/2283 toisc nach n-athraítear próifíl sábháilteachta tras-reasvaratróil cé go n-iarrtar an ceanglas i leith mhéid na gcáithníní le haghaidh tras-reasvaratróil ó fhoinse mhiocróbach a bhaint, ós rud é go léiríonn an fhianaise anailíseach a chuir an t-iarratasóir isteach go bhfuil a phróifíl maidir le dáileadh mhéid na gcáithníní inchomparáide leis an bpróifíl le haghaidh tras-reasvaratról arna shintéisiú go ceimiceach agus a ndearna an tÚdarás meastóireacht air.

                     (10)

                     Is leor na forais atá le fáil san fhaisnéis a sholáthraítear san iarratas chun a shuí go bhfuil na hathruithe a iarrtar ar shonraíochtaí tras-reasvaratróil i gcomhréir le hAirteagal 12 de Rialachán (AE) 2015/2283 agus gur cheart iad a fhormheas.

                     (11)

                     Dá bhrí sin, ba cheart an Iarscríbhinn a ghabhann le Rialachán Cur Chun Feidhme (AE) 2017/2470 a leasú dá réir sin.

                     (12)

                     Tá na bearta dá bhforáiltear sa Rialachán seo i gcomhréir leis an tuairim ón mBuanchoiste um Plandaí, Ainmhithe, Bia agus Beatha,

               TAR ÉIS AN RIALACHÁN SEO A GHLACADH:

            Airteagal 1
            Leasaítear an Iarscríbhinn a ghabhann le Rialachán Cur Chun Feidhme (AE) 2017/2470 i gcomhréir leis an Iarscríbhinn a ghabhann leis an Rialachán seo.

            Airteagal 2
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 22 Aibreán 2022.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 327, 11.12.2015, lch. 1.

            (2)  Rialachán Cur Chun Feidhme (AE) 2017/2470 ón gCoimisiún an 20 Nollaig 2017 lena mbunaítear liosta an Aontais de bhianna núíosacha i gcomhréir le Rialachán (AE) 2015/2283 ó Pharlaimint na hEorpa agus ón gComhairle maidir le bianna núíosacha (IO L 351, 30.12.2017, lch. 72).

            (3)  Rialachán (CE) Uimh. 258/97 ó Pharlaimint na hEorpa agus ón gComhairle an 27 Eanáir 1997 maidir le bianna núíosacha agus comhábhair bia núíosaigh (IO L 43, 14.2.1997, lch. 1).

            (4)  Treoir 2002/46/CE ó Pharlaimint na hEorpa agus ón gComhairle an 10 Meitheamh 2002 maidir le comhfhogasú dhlíthe na mBallstát a bhaineann le forbhianna (IO L 183, 12.7.2002, lch. 51).

            (5)  Cinneadh Cur Chun Feidhme (AE) 2016/1190 ón gCoimisiún an 19 Iúil 2016 lena n-údaraítear tras-reasvaratról a chur ar an margadh mar chomhábhar bia núíosaigh faoi Rialachán (CE) Uimh. 258/97 ó Pharlaimint na hEorpa agus ón gComhairle (IO L 196, 21.7.2016, lch. 53).

            (6)  Rialachán Cur Chun Feidhme (AE) 2021/51 ón gCoimisiún an 22 Eanáir 2021 lena n-údaraítear athrú ar choinníollacha úsáide an bhia núíosaigh ‘tras-reasvaratról’ faoi Rialachán (AE) 2015/2283 ó Pharlaimint na hEorpa agus ón gComhairle agus lena leasaítear Rialachán Cur Chun Feidhme (AE) 2017/2470 ón gCoimisiún (IO L 23, 25.1.2021, lch. 10).

            (7)  EFSA Journal [Iris EFSA] 2016;14(1):4368.

            IARSCRÍBHINN
            I dTábla 2 (Sonraíochtaí) den Iarscríbhinn a ghabhann le Rialachán Cur Chun Feidhme (AE) 2017/2470, cuirtear an méid seo a leanas in ionad na hiontrála a bhaineann le tras-reasvaratról:

                           Bia Núíosach Údaraithe

                           Sonraíochtaí

                              “Tras-reasvaratról

                              Tuairisc/Sainmhíniú:

                              Sintéiseach: Criostail atá idir neasbhán agus béas is ea tras-reasvaratról.
                           Ainm ceimiceach: 5-[(E)-2-(4-hiodrocsaifeinil)eitéinil]beinséin-1,3-dé-ól
                           Foirmle cheimiceach: C14H12O3
                           An meáchan móilíneach: 228,25 Da
                           Uimh. CAS: 501-36-0

                              Íonacht:

                           Tras-reasvaratról: ≥ 98 %-99 %
                           Cion iomlán na bhfotháirgí (substaintí gaolmhara): ≤ 0,5 %
                           Aon táirge gaolmhar aonair: ≤ 0,1 %
                           Luaith shulfáitithe: ≤ 0,1 %
                           Caillteanas de bharr a thriomaithe: ≤ 0,5 %

                              Miotail throma:

                           Luaidhe: ≤ 1,0 ppm
                           Mearcair: ≤ 0,1 ppm
                           Arsanaic: ≤ 1,0 ppm

                              Eisíontais:

                           Dé-iseapróipiolaimín: ≤ 50 mg/kg

                              Foinse mhiocróbach: Tréithchineál géinmhodhnaithe Saccharomyces cerevisiae
                           Cuma: Púdar atá idir neasbhán agus beagán buí
                           Cion tras-reasvaratróil: Íoschion 98 % w/w (de réir an mheáchain thirim)
                           Luaith: Uaschion 0,5 % w/w
                           Taisleach: Uaschion 3 % w/w: ”


title: Rialachán Cur Chun Feidhme (AE) 2022/673 ón gCoimisiún an 22 Aibreán 2022 lena n-údaraítear próitéin pónairí mung (Vigna radiata) a chur ar an margadh mar bhia núíosach faoi Rialachán (AE) 2015/2283 ó Pharlaimint na hEorpa agus ón gComhairle agus lena leasaítear Rialachán Cur Chun Feidhme (AE) 2017/2470 ón gCoimisiún (Téacs atá ábhartha maidir le LEE)

text:
                  25.4.2022

                  GA

                  Iris Oifigiúil an Aontais Eorpaigh

                  L 122/27

         RIALACHÁN CUR CHUN FEIDHME (AE) 2022/673 ÓN gCOIMISIÚN
         an 22 Aibreán 2022
         lena n-údaraítear próitéin pónairí mung (Vigna radiata) a chur ar an margadh mar bhia núíosach faoi Rialachán (AE) 2015/2283 ó Pharlaimint na hEorpa agus ón gComhairle agus lena leasaítear Rialachán Cur Chun Feidhme (AE) 2017/2470 ón gCoimisiún
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2015/2283 ó Pharlaimint na hEorpa agus ón gComhairle an 25 Samhain 2015 maidir le bianna núíosacha, lena leasaítear Rialachán (AE) Uimh. 1169/2011 ó Pharlaimint na hEorpa agus ón gComhairle, agus lena n-aisghairtear Rialachán (CE) Uimh. 258/97 ó Pharlaimint na hEorpa agus ón gComhairle agus Rialachán (CE) Uimh. 1852/2001 ón gCoimisiún (1), agus go háirithe Airteagal 12 de,
         De bharr an mhéid seo a leanas:

                     (1)

                     Déantar foráil i Rialachán (AE) 2015/2283 nach féidir ach bianna núíosacha atá údaraithe agus atá curtha ar liosta an Aontais a chur ar an margadh laistigh den Aontas.

                     (2)

                     De bhun Airteagal 8 de Rialachán (AE) 2015/2283, glacadh Rialachán Cur Chun Feidhme (AE) 2017/2470 ón gCoimisiún (2) lena mbunaítear liosta an Aontais de bhianna núíosacha údaraithe.

                     (3)

                     An 10 Márta 2020, chuir an chuideachta Eat Just, Inc. (‘an t-iarratasóir’) iarratas faoi bhráid an Choimisiúin i gcomhréir le hAirteagal 10(1) de Rialachán (AE) 2015/2283 chun próitéin pónairí mung a chur ar mhargadh an Aontais mar bhia núíosach. D’iarr an t-iarratasóir go n-úsáidfear próitéin pónairí mung, ar próitéin í a bhaintear as síolta an phlanda Vigna radiata, i dtáirgí próitéine atá beartaithe don phobal ginearálta, seachas analóga déiríochta agus gealáin deochanna. An chatagóir táirgí próitéine, tagraíonn sí d’analóga próitéine nó d’ionadaigh do tháirgí caighdeánacha, amhail feoil, iasc nó uibheacha.

                     (4)

                     An 10 Márta 2020, d’iarr an t-iarratasóir ar an gCoimisiún freisin sonraí dílseánaigh le haghaidh roinnt sonraí a cuireadh isteach mar thaca lena iarratas a chosaint, eadhon sonraí anailíseacha maidir le haigéad fíteach, leictiní, coscairí tripsine, gliocóisídí cianigineacha agus tainniní (3).

                     (5)

                     I gcomhréir le hAirteagal 10(3) de Rialachán (AE) 2015/2283, chuaigh an Coimisiún i gcomhairle leis an Údarás Eorpach um Shábháilteacht Bia (“an tÚdarás”) an 5 Lúnasa 2020, agus d’iarr an Coimisiún ar an Údarás tuairim eolaíoch a thabhairt trí mheasúnú a dhéanamh ar oiriúnacht próitéine pónairí mung mar bhia núíosach.

                     (6)

                     An 14 Meán Fómhair 2021, ghlac an tÚdarás a thuairim eolaíoch Safety of mung bean protein as a novel food pursuant to Regulation (EU) 2015/2283 [Sábháilteacht próitéine pónairí mung mar bhia núíosach de bhun Rialachán (AE) 2015/2283] (4), i gcomhréir le hAirteagal 11 de Rialachán (AE) 2015/2283.

                     (7)

                     Sa tuairim a thug an tÚdarás, chinn sé go bhfuil próitéin pónairí mung sábháilte faoina bhfuil beartaithe i gcoinníollacha úsaide an iarratais. Dá bhrí sin, le tuairim an Údaráis tugtar forais leordhóthanacha chun a shuí go gcomhlíonann próitéin pónairí mung na ceanglais a leagtar amach in Airteagal 12(1) de Rialachán (AE) 2015/2283, nuair a úsáidtear í mar chomhábhar bia a chuirtear le táirgí próitéine atá beartaithe don phobal ginearálta, seachas analóga déiríochta agus gealáin deochanna.

                     (8)

                     Sa tuairim a thug an tÚdarás, ar bhonn na fianaise teoranta atá foilsithe maidir le hailléirgí bia a bhaineann le caitheamh próitéiní pónairí mung agus ar bhonn na fianaise a léiríonn go bhfuil roinnt próitéiní a d’fhéadfadh a bheith ailléirgineach i bpróitéiní pónaire mung, chinn sé go bhféadfadh caitheamh an bhia núíosaigh seo íogrú a spreagadh. Ós rud é, go dtí seo, gur éideimhin í an fhianaise a nascann caitheamh próitéine pónairí mung go díreach le cásanna d’íogrú príomha, measann an Coimisiún nár cheart a áireamh i liosta an Aontais de bhianna núíosacha údaraithe aon cheanglas sonrach maidir le lipéadú a bhaineann leis an acmhainn atá i bpróitéiní pónairí mung íogrú príomha a spreagadh.

                     (9)

                     Trí úsáid a bhaint as cur chuige bunaithe ar thromachar na fianaise ar bhonn staidéir theoranta agus aon anailís homalógach amháin ar sheichimh próitéine a rinne an t-iarratasóir idir próitéin pónairí mung agus na próitéiní sin ó phónairí soighe, ó phiseanna talún agus ó lúipíní, ina thuairim mheas an tÚdarás go bhféadfadh caitheamh próitéine pónairí mung frithghníomhuithe ailléirgeacha a spreagadh i ndaoine atá ailléirgeach le pónairí soighe, piseanna talún, lúipíní agus pailin beithe. Mar sin féin, an fhianaise bhreise thurgnamhach nó eipidéimeolaíoch in vivo a mbeadh gá léi de ghnáth chun an dóchúlacht go dtarlódh an tras-imoibríocht fhéideartha shainaitheanta san fhíorshaol a dheimhniú nó a eisiamh, tá easpa fianaise den sórt sin ann. Ós rud é go bhfuil an easpa fianaise sin i gceist, an acmhainn atá i bpróitéiní pónairí mung tras-imoibríocht a spreagadh i bpónairí soighe, piseanna talún, lúipíní agus pailin beithe, measann an Coimisiún faoi láthair nach dócha go mbeidh toradh ar an acmhainn sin i gceist san fhíorshaol agus, dá bhrí sin, nár cheart aon cheanglas sonrach maidir le lipéadú i ndáil leis sin a áireamh i liosta an Aontais maidir le bianna núíosacha údaraithe.

                     (10)

                     Ina thuairim, mheas an tÚdarás nach mbeadh sé in ann teacht ar a chuid conclúidí maidir le sábháilteacht próitéine pónairí mung murach na sonraí anailíseacha dílseánaigh maidir le haigéad fíteach, leictiní, coscairí tripsine, gliocóisídí cianigineacha agus tainniní a chuir an t-iarratasóir isteach.

                     (11)

                     Dhearbhaigh an t-iarratasóir go raibh na cearta dílseánaigh agus eisiacha tagartha ar an bhfianaise eolaíoch a soláthraíodh an tráth a chuir sé an t-iarratas isteach ina sheilbh aige tráth déanta an iarratais. Dá bhrí sin, ní féidir le tríú páirtithe rochtain dhlíthiúil a fháil ar na sonraí sin ná iad a úsáid ná tagairt a dhéanamh dóibh ach oiread.

                     (12)

                     Rinne an Coimisiún measúnú ar an bhfaisnéis uile a chuir an t-iarratasóir ar fáil agus mheas sé go raibh bunús leordhóthanach tugtha ag an iarratasóir gur comhlíonadh na ceanglais a leagtar síos in Airteagal 26(2) de Rialachán (AE) 2015/2283. Dá bhrí sin, maidir leis na sonraí atá i gcomhad an iarratasóra, sonraí arb ar a mbonn a rinne an tÚdarás sábháilteacht an bhia núíosaigh a shuí agus a tháinig sé ar a chuid conclúidí maidir le sábháilteacht próitéine pónairí mung, agus nárbh fhéidir leis an Údarás measúnú a dhéanamh ar an mbia núíosach dá n-uireasa, níor cheart don Údarás na sonraí sin a úsáid chun tairbhe aon iarratasóra ina dhiaidh sin go ceann tréimhse 5 bliana ó dháta theacht i bhfeidhm an Rialacháin seo. Dá réir sin, ba cheart cur ar an margadh próitéine pónairí mung laistigh den Aontas a bheith srianta don iarratasóir ar feadh na tréimhse sin.

                     (13)

                     Mar sin féin, i dtaca le srianadh údarú próitéine pónairí mung agus na tagartha do na sonraí atá i gcomhad an iarratasóra agus atá le húsáid ag an iarratasóir amháin, ní chuirfear cosc leis sin ar iarratasóirí eile cur isteach ar údarú chun an bia núíosach céanna a chur ar an margadh, ar choinníoll go bhfuil a n-iarratas bunaithe ar fhaisnéis a fuarthas go dlíthiúil agus atá ina taca leis an údarú sin faoi Rialachán (AE) 2015/2283.

                     (14)

                     Dá bhrí sin, ba cheart an Iarscríbhinn a ghabhann le Rialachán (AE) 2017/2470 a leasú dá réir.

                     (15)

                     Tá na bearta dá bhforáiltear sa Rialachán seo i gcomhréir leis an tuairim ón mBuanchoiste um Plandaí, Ainmhithe, Bia agus Beatha,

               TAR ÉIS AN RIALACHÁN SEO A GHLACADH:

            Airteagal 1

               1.   Áireofar próitéin pónairí mung, mar a shonraítear san Iarscríbhinn a ghabhann leis an Rialachán seo, i liosta an Aontais de bhianna núíosacha údaraithe a bunaíodh le Rialachán Cur Chun Feidhme (AE) 2017/2470.

               2.   Go ceann tréimhse 5 bliana ó dháta theacht i bhfeidhm an Rialacháin seo, is é an t-iarratasóir tosaigh amháin:
               Cuideachta: Eat Just, Inc.;
               Seoladh: 2000 Sráid Folsom, San Francisco, CA 94110 SAM,
               atá údaraithe an bia núíosach dá dtagraítear i mír 1 a chur ar an margadh laistigh den Aontas, ach amháin má fhaigheann iarratasóir ina dhiaidh sin údarú i dtaobh an bhia núíosaigh sin gan tagairt do na sonraí arna gcosaint de bhun Airteagal 2 nó le comhaontú ón iarratasóir tosaigh.

               3.   Áireofar leis an iontráil i liosta an Aontais dá dtagraítear i mír 1 na coinníollacha úsáide agus na ceanglais lipéadaithe a leagtar síos san Iarscríbhinn.

            Airteagal 2
            Na sonraí atá sa chomhad iarratais, sonraí arb ar a mbonn a rinne an tÚdarás próitéin pónairí mung a mheas, agus ar mhaígh an t-iarratasóir gur sonraí dílseánaigh iad agus nach bhféadfaí an bia núíosach a údarú gan iad, dá bhrí sin comhlíonann siad na ceanglais a leagtar síos in Airteagal 26(2) de Rialachán (AE) 2015/2283 agus ní úsáidfear iad chun tairbhe aon iarratasóra ina dhiaidh sin go ceann tréimhse 5 bliana ó dháta theacht i bhfeidhm an Rialacháin seo gan comhaontú an iarratasóra.

            Airteagal 3
            Leasaítear an Iarscríbhinn a ghabhann le Rialachán Cur Chun Feidhme (AE) 2017/2470 i gcomhréir leis an Iarscríbhinn a ghabhann leis an Rialachán seo.

            Airteagal 4
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 22 Aibreán 2022.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 327, 11.12.2015, lch. 1.

            (2)  Rialachán Cur Chun Feidhme (AE) 2017/2470 ón gCoimisiún an 20 Nollaig 2017 lena mbunaítear liosta an Aontais de bhianna núíosacha i gcomhréir le Rialachán (AE) 2015/2283 ó Pharlaimint na hEorpa agus ón gComhairle maidir le bianna núíosacha (IO L 351, 30.12.2017, lch. 72).

            (3)  Analytical results Cyanogenic Glycosides (nár foilsíodh)

            Sayre_2021 cyanogenic glycosde exec sum (nár foilsíodh)

            Analytical results lectins (nár foilsíodh)

            CoAs Phytic acid MB flour 5 batches (nár foilsíodh)

            CoAs Phytic acid MBP 5 batches (nár foilsíodh)

            Analytical results tannins (nár foilsíodh)

            CoAs Trypsin Inhibitors MB flour 5 batches (nár foilsíodh)

            CoAs Trypsin Inhibitors MBP 5 batches (nár foilsíodh)

            (4)  EFSA Journal [Iris EFSA] 2021;19(10):6846

            IARSCRÍBHINN
            Leasaítear an Iarscríbhinn a ghabhann le Rialachán Cur Chun Feidhme (AE) 2017/2470 mar a leanas:

                        (1)

                        i dTábla 1 (Bianna núíosacha údaraithe), cuirtear an iontráil seo a leanas isteach:

                                    Bia núíosach údaraithe

                                    Coinníollacha faoina bhféadfar an bia núíosach a úsáid

                                    Ceanglais lipéadaithe shonracha bhreise

                                    Ceanglais eile

                                    Cosaint sonraí

                                    “Próitéin pónairí mung (Vigna radiata)

                                       Catagóir shonraithe bhia

                                       Uasleibhéil

                                    Is é ‘próitéin pónairí mung ó Vigna radiata’ ainmniú an bhia núíosaigh ar lipéadú earraí bia a bhfuil sé iontu.

                                    Údaraithe an 15 Bealtaine 2022. Is ar fhianaise eolaíoch dhílseánaigh agus sonraí eolaíocha atá faoi chosaint i gcomhréir le hAirteagal 26 de Rialachán (AE) 2015/2283 atá an t-áireamh sin bunaithe.
                                    Iarratasóir: Eat Just, Inc., 2000 Sráid Folsom, San Francisco, CA 94110 SAM. Is é Eat Just, Inc. amháin atá údaraithe chun próitéin pónairí mung núíosach a chur ar an margadh laistigh den Aontas le linn na tréimhse cosanta sonraí, ach amháin má fhaigheann iarratasóir ina dhiaidh sin údarú i dtaobh an bhia núíosaigh gan tagairt don fhianaise eolaíoch dhílseánaigh nó do na sonraí eolaíocha arna gcosaint i gcomhréir le hAirteagal 26 de Rialachán (AE) 2015/2283 nó le comhaontú ó Eat Just, Inc..
                                    Dáta deiridh na cosanta sonraí: 15 Bealtaine 2027.”

                                    Táirgí próitéine

                                    20 g/100 g

                        (2)

                        i dTábla 2 (Sonraíochtaí), cuirtear an iontráil seo a leanas isteach:

                                    Bia Núíosach Údaraithe

                                    Sonraíocht

                                    “Próitéin pónairí mung (Vigna radiata)

                                       Tuairisc/Sainmhíniú:

                                    Is é an bia núíosach púdar próitéine pónairí mung a bhaintear as síolta an phlanda Vigna radiata trí dul trí roinnt céimeanna próiseála agus paistéaradh agus spraethriomú ina dhiaidh sin.

                                       Saintréithe/comhdhéanamh:

                                    Taisleach: ≤ 6 %
                                    Próitéin (meáchan/meáchan)(a): ≥ 84 %
                                    Luaith (meáchan/meáchan): ≤ 6,0 %
                                    Saill (meáchan/meáchan): ≤ 5,5 %
                                    Carbaihiodráit (meáchan/meáchan): ≤ 5,0 trí ríomh

                                       Critéir mhicribhitheolaíocha:

                                    Áireamh coilíneachtaí aeróbacha: < 5 000  CFU/g (b)

                                    Giostaí agus múscáin: < 100 CFU/g
                                    Baictéir dhrólannacha: < 100 CFU/g

                                       Escherichia coli: < 10 CFU/g

                                       Listeria monocytogenes: Nár aimsíodh in 25 g

                                       Salmonella spp.: Nár aimsíodh in 25 g

                                                (a)

                                                meáchan/meáchan: meáchan de réir meáchain.

                                                (b)

                                                CFU: aonaid déanta coilíneachta.”


title: Rialachán Cur Chun Feidhme (AE) 2022/674 ón gCoimisiún an 22 Aibreán 2022 lena gceartaítear Rialachán Cur Chun Feidhme (AE) 2022/95 lena bhforchuirtear dleacht frithdhumpála chinntitheach ar allmhairí d’fheistithe áirithe feadán agus píopaí, as iarann nó as cruach, ar de thionscnamh Dhaon-Phoblacht na Síne iad, mar a leathnaítear chun allmhairí d’fheistithe áirithe feadán agus píopaí, as iarann nó as cruach, ar de thionscnamh na Téaváine, na hIndinéise, Shrí Lanca agus na nOileán Filipíneach iad, bídís dearbhaithe gur de thionscnamh na dtíortha sin iad nó ná bídís, a chumhdach, tar éis athbhreithniú éaga de bhun Airteagal 11(2) de Rialachán (AE) 2016/1036 ó Pharlaimint na hEorpa agus ón gComhairle

text:
                  25.4.2022

                  GA

                  Iris Oifigiúil an Aontais Eorpaigh

                  L 122/31

         RIALACHÁN CUR CHUN FEIDHME (AE) 2022/674 ÓN gCOIMISIÚN
         an 22 Aibreán 2022
         lena gceartaítear Rialachán Cur Chun Feidhme (AE) 2022/95 lena bhforchuirtear dleacht frithdhumpála chinntitheach ar allmhairí d’fheistithe áirithe feadán agus píopaí, as iarann nó as cruach, ar de thionscnamh Dhaon-Phoblacht na Síne iad, mar a leathnaítear chun allmhairí d’fheistithe áirithe feadán agus píopaí, as iarann nó as cruach, ar de thionscnamh na Téaváine, na hIndinéise, Shrí Lanca agus na nOileán Filipíneach iad, bídís dearbhaithe gur de thionscnamh na dtíortha sin iad nó ná bídís, a chumhdach, tar éis athbhreithniú éaga de bhun Airteagal 11(2) de Rialachán (AE) 2016/1036 ó Pharlaimint na hEorpa agus ón gComhairle
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2016/1036 ó Pharlaimint na hEorpa agus ón gComhairle an 8 Meitheamh 2016 maidir le cosaint i gcoinne allmhairí dumpáilte ó thíortha nach baill den Aontas Eorpach iad (1) (‘an bun-Rialachán’), agus go háirithe Airteagal 11(2) de,
         De bharr an mhéid seo a leanas:

                     (1)

                     Trí Rialachán Cur Chun Feidhme (AE) 2022/95 ón gCoimisiún (2) d’fhorchuir an Coimisiún dleacht frithdhumpála chinntitheach ar allmhairí d’fheistithe áirithe feadán agus píopaí, as iarann nó as cruach, ar de thionscnamh Dhaon-Phoblacht na Síne iad, mar a leathnaítear chun allmhairí d’fheistithe áirithe feadán agus píopaí, as iarann nó as cruach a choinsínítear ón Téaváin, ón Indinéis, ó Shrí Lanca agus ó na hOileáin Fhilipíneacha, bíodh sé dearbhaithe gur de thionscnamh na dtíortha sin iad nó ná bíodh, a chumhdach.

                     (2)

                     Trí Airteagal 1 de Rialachán (CE) Uimh. 763/2000 (3), díolmhaíodh trí tháirgeoir de chuid na Téaváine, Chup Hsin Enterprise Co. Ltd, Niang Hong Pipe Fittings Co. Ltd, agus Rigid Industries Co. Ltd. ó leathnú na dleachta, mar fuarthas amach nach ndeachaigh na cuideachtaí sin timpeall ar na bearta.

                     (3)

                     Mar sin féin, an díolúine ó leathnú na dleachta chun go gcumhdófaí allmhairí d’fheistithe a thairg Chup Hsin Enterprise Co. Ltd, Kaohsiung (an Téaváin) (cód breise TARIC A098) agus Niang Hong Pipe Fittings Co. Ltd, Kaohsiung (an Téaváin) (cód breise TARIC A100), rinneadh í a aisghairm le Rialachán (CE) Uimh. 803/2009 ón gComhairle (4).

                     (4)

                     Maítear go hearráideach in Airteagal 2(1) de Rialachán Cur Chun Feidhme (AE) 2022/95 go bhfuil allmhairí d’fheistithe a thairg Chup Hsin Enterprise Co. Ltd, Kaohsiung (an Téaváin) (cód breise TARIC A098) agus Niang Hong Pipe Fittings Co. Ltd, Kaohsiung (an Téaváin) (cód breise TARIC A100) fós díolmhaithe ó chur i bhfeidhm na ndleachtanna frithdhumpála.

                     (5)

                     Dá bhrí sin, chinn an Coimisiún Airteagal 2(1) de Rialachán (AE) Cur Chun Feidhme 2022/95 a cheartú chun an earráid a luaitear in aithris (4) a cheartú. Ba cheart éifeacht a bheith leis an gceartú sin ó theacht i bhfeidhm Rialachán (AE) Cur Chun Feidhme 2022/95, is é sin 26 Eanáir 2022.

                     (6)

                     Tá na bearta dá bhforáiltear sa Rialachán seo i gcomhréir le tuairim an Choiste a bunaíodh le hAirteagal 15(1) de Rialachán (AE) 2016/1036.

               TAR ÉIS AN RIALACHÁN SEO A GHLACADH:

            Airteagal 1
            Cuirtear an méid seo a leanas in ionad Airteagal 2(1) de Rialachán Cur Chun Feidhme (AE) 2022/95:

                  “1.   An dleacht frithdhumpála chinntitheach a fhorchuirtear le hAirteagal 1 ar allmhairí de thionscnamh Dhaon-Phoblacht na Síne, leathnaítear í leis seo chun allmhairí de na feistithe céanna a chumhdach (nithe a aicmítear faoi láthair faoi chóid TARIC: 7307931191; 7307931991; 7307998092) a choinsínítear ón Téaváin (cód breise TARIC A999), bíodh sé dearbhaithe gur de thionscnamh na Téaváine iad nó ná bíodh, cé is moite de na cinn sin a tháirg Rigid Industries Co. Ltd, Kaohsiung (an Téaváin) (cód breise TARIC A099).”.

            Airteagal 2
            Ceartóidh údaráis chustaim na mBallstát na dearbhuithe custaim ar glacadh leo ón 26 Eanáir 2022 a raibh tionchar ag Airteagal 1 den Rialachán sin orthu agus baileoidh siad go cúlghabhálach na dleachtanna frithdhumpála ar allmhairí na bhfeistithe a tháirg Chup Hsin Enterprise Co. Ltd, Kaohsiung (an Téaváin) (cód breise TARIC A098) agus Niang Hong Pipe Fittings Co. Ltd, Kaohsiung (an Téaváin) (cód breise TARIC A100).

            Airteagal 3
            Tiocfaidh an Rialachán seo i bhfeidhm le héifeacht chúlghabhálach ón 26 Eanáir 2022.
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.

            Arna dhéanamh sa Bhruiséil, 22 Aibreán 2022.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 176, 30.6.2016, lch. 21.

            (2)  Rialachán Cur Chun Feidhme (AE) 2022/95 ón gCoimisiún an 24 Eanáir 2022 lena bhforchuirtear dleacht frithdhumpála chinntitheach ar allmhairí d’fheistithe áirithe feadán agus píopaí, as iarann nó as cruach, ar de thionscnamh Dhaon-Phoblacht na Síne iad, mar a leathnaítear chun allmhairí d’fheistithe áirithe feadán agus píopaí, as iarann nó as cruach, ar de thionscnamh na Téaváine, na hIndinéise, Shrí Lanca agus na nOileán Filipíneach iad, bídís dearbhaithe gur de thionscnamh na dtíortha sin iad nó ná bídís, a chumhdach, tar éis athbhreithniú éaga de bhun Airteagal 11(2) de Rialachán (AE) 2016/1036 ó Pharlaimint na hEorpa agus ón gComhairle (IO L 16, 25.1.2022, lch. 36).

            (3)  Rialachán (CE) Uimh. 763/2000 ón gComhairle an 10 Aibreán 2000 lena leathnaítear an dleacht frithdhumpála chinntitheach, dleacht a forchuireadh le Rialachán (CE) Uimh. 584/96 ar allmhairí d’fheistithe áirithe feadán agus píopaí, as iarann nó as cruach, ar de thionscnamh Dhaon-Phoblacht na Síne iad chun allmhairí d’fheistithe áirithe feadán agus píopaí, as iarann nó as cruach, a choinsínítear ón Téaváin, bíodh sé dearbhaithe gur de thionscnamh na Téaváine nó ná bíodh, a chumhdach agus lena bhfoirceanntar an t-imscrúdú i leith allmhairí ó thrí onnmhaireoir de chuid na Téaváine (IO L 94, 14.4.2000, lch. 1).

            (4)  Rialachán (CE) Uimh. 803/2009 ón gComhairle an 27 Lúnasa 2009 lena bhforchuirtear dleacht frithdhumpála chinntitheach ar allmhairí d’fheistithe áirithe feadán agus píopaí, as iarann nó as cruach, ar de thionscnamh Dhaon-Phoblacht na Síne agus na Téalainne iad, agus na cinn sin a choinsínítear ón Téaváin, bíodh sé dearbhaithe gur de thionscnamh na Téaváine iad nó ná bíodh, agus lena n-aisghairtear an díolúine a deonaíodh do Chup Hsin Enterprise Co. Ltd. agus Nian Hong Pipe Fittings Co. Ltd. (IO L 233, 4.9.2009, lch. 36)


title: Rialachán cur Chun Feidhme (AE) 2020/19 ón Gcomhairle an 13 Eanáir 2020 lena gcuirtear chun feidhme Airteagal 2(3) de Rialachán (CE) Uimh. 2580/2001 maidir le bearta sriantacha sonracha atá dírithe i gcoinne daoine agus eintitis áirithe d’fhonn an sceimhlitheoireacht a chomhrac, agus lena n aisghairtear Rialachán cur chun feidhme (AE) 2019/1337

text:
                  14.1.2020

                  GA

                  Iris Oifigiúil an Aontais Eorpaigh

                  LI 8/1

         RIALACHÁN CUR CHUN FEIDHME (AE) 2020/19 ÓN GCOMHAIRLE
         an 13 Eanáir 2020
         lena gcuirtear chun feidhme Airteagal 2(3) de Rialachán (CE) Uimh. 2580/2001 maidir le bearta sriantacha sonracha atá dírithe i gcoinne daoine agus eintitis áirithe d’fhonn an sceimhlitheoireacht a chomhrac, agus lena n aisghairtear Rialachán cur chun feidhme (AE) 2019/1337
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (CE) Uimh. 2580/2001 ón gComhairle an 27 Nollaig 2001 maidir le bearta sriantacha sonracha a dhírítear i gcoinne daoine agus eintitis áirithe d’fhonn an sceimhlitheoireacht a chomhrac (1), agus go háirithe Airteagal 2(3) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 8 Lúnasa 2019, ghlac an Chomhairle Rialachán Cur Chun Feidhme (AE) Uimh. 2019/1337 (2) lena gcuirtear chun feidhme Airteagal 2(3) de Rialachán (CE) Uimh. 2580/2001, lena mbunaítear liosta nuashonraithe daoine, grúpaí, agus eintiteas a bhfuil feidhm ag Rialachán (CE) Uimh. 2580/2001 maidir leo (“an liosta”).

                     (2)

                     I gcás inarbh fhéidir go praiticiúil é, chuir an Chomhairle ráitis ar fáil do na daoine, na grúpaí agus na heintitis ar fad ar na cúiseanna ar cuireadh ar an liosta iad.

                     (3)

                     Trí fhógra a foilsíodh in Iris Oifigiúil an Aontais Eorpaigh, chuir an Chomhairle na daoine, na grúpaí agus na heintitis atá ar an liosta ar an eolas gur chinn sí iad a choinneáil ar an liosta sin. Chuir an Chomhairle in iúl do na daoine, na grúpaí agus na heintitis sin lena mbaineann freisin go bhféadfaí ráiteas a iarraidh ar na cúiseanna a bhí ag an gComhairle iad a chur ar an liosta i gcás nár tugadh ráiteas den sórt sin dóibh cheana.

                     (4)

                     Tá athbhreithniú déanta ag an gComhairle ar an liosta faoi mar a cheanglaítear le hAirteagal 2(3) de Rialachán (CE) Uimh. 2580/2001. Agus an t-athbhreithniú sin á dhéanamh aici, chuir an Chomhairle na barúlacha a chuir na daoine lena mbaineann faoina bráid san áireamh chomh maith leis an bhfaisnéis nuashonraithe a fuarthas ó na húdaráis náisiúnta inniúla maidir le stádas na ndaoine aonair agus na n‐eintiteas atá liostaithe ar an leibhéal náisiúnta.

                     (5)

                     Tá fíoraithe ag an gComhairle gur ghlac na hinstitiúidí inniúla dá dtagraítear in Airteagal 1(4) de Chomhsheasamh 2001/931/CBES (3) ón gComhairle cinntí maidir le gach duine, grúpa agus eintiteas atá ar an liosta de bharr go raibh baint acu le gníomhartha sceimhlitheoireachta de réir bhrí Airteagal 1(2) agus (3) de Chomhsheasamh 2001/931/CBES. Tá an Chomhairle tar éis a theacht ar an tátal freisin gur cheart go leanfadh na daoine, na grúpaí agus na heintitis a bhfuil feidhm ag Airteagal 2, 3 agus 4 de Chomhsheasamh 2001/931/CBES maidir leo de bheith faoi réir na mbeart sriantach sonrach dá bhforáiltear i Rialachán (CE) Uimh. 2580/2001.

                     (6)

                     Ba cheart an liosta a nuashonrú dá réir agus ba cheart Rialachán cur chun feidhme (AE) 2019/1337 a aisghairm,

               TAR ÉIS AN RIALACHÁN SEO A GHLACADH:

            Airteagal 1
            Leagtar amach an liosta dá bhforáiltear in Airteagal 2(3) de Rialachán (CE) Uimh. 2580/2001 san Iarscríbhinn a ghabhann leis an Rialachán seo.

            Airteagal 2
            Déantar Rialachán Cur Chun Feidhme (AE) 2019/1337 ón gComhairle a aisghairm leis seo.

            Airteagal 3
            Tiocfaidh an Rialachán sin i bhfeidhm ar an lá tar éis lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, an 13 Eanáir 2020.

                  Thar ceann na Comhairle

               An tUachtarán
               A. METELKO-ZGOMBIĆ

            (1)  IO L 344, 28.12.2001, lch. 70.

            (2)  Rialachán Cur Chun Feidhme (AE) 2019/1337 an 8 Lúnasa 2019 lena gcuirtear chun feidhme Airteagal 2(3) de Rialachán (CE) Uimh. 2580/2001 maidir le bearta sriantacha sonracha atá dírithe i gcoinne daoine agus eintitis áirithe d’fhonn an sceimhlitheoireacht a chomhrac, agus lena n‐aisghairtear Rialachán Cur Chun Feidhme (AE) 2019/24 (IO L 209, 9.8.2019, lch. 1).

            (3)  Comhsheasamh 2001/931/CBES ón gComhairle an 27 Nollaig 2001 maidir le bearta sonracha a chur i bhfeidhm chun an sceimhlitheoireacht a chomhrac (IO L 344, 28.12.2001, lch.93).

            IARSCRÍBHINN

               LIOSTA NA nDAOINE, NA nGRÚPAÍ AGUS NA Neintiteas DÁ dTAGRAÍTEAR IN AIRTEAGAL 1

            I.   DAOINE

                        1.

                        ABDOLLAHIL, Hamed (dá ngairtear freisin Mustafa Abdullahi) a rugadh an 11.8.1960 san Iaráin. Uimhir an Phas: D9004878.

                        2.

                        AL-NASSER, Abdelkarim Hussein Mohamed, a rugadh in Al Ihsa (an Araib Shádach), saoránach de chuid na hAraibe Sádaí.

                        3.

                        AL YACOUB, Ibrahim Salih Mohammed, a rugadh an 16.10.1966 in Tarut (an Araib Shádach), saoránach de chuid na hAraibe Sádaí.

                        4.

                        ARBABSIAR Manssor (dá ngairtear freisin Mansour Arbabsiar), a rugadh an 6.3.1955 nó an 15.3.1955 san Iaráin. Náisiúnach de chuid na hIaráine agus de chuid SAM, uimhir an Phas: C2002515 (an Iaráin); uimhir an Phas: 477845448 (SAM). Uimhir cárta aitheantais náisiúnta: 07442833, dáta éaga 15.3.2016 (ceadúnas tiomána SAM).

                        5.

                        ASADI Assadollah, a rugadh an 22.12.1971 in Teheran (an Iaráin), náisiúnach de chuid na hIaráine. Uimhir an phas taidhleoireachta Iaránaigh: D9016657.

                        6.

                        BOUYERI, Mohammed (dá ngairtear freisin Abu ZUBAIR, dá ngairtear freisin SOBIAR, dá ngairtear freisin Abu ZOUBAIR), a rugadh an 8.3.1978 in Amstardam (an Ísiltír).

                        7.

                        EL HAJJ, Hassan Hassan, a rugadh an 22.3.1988 in Zaghdraiya, Sidon, an Liobáin, saoránach de chuid Cheanada. Uimhir an phas: JX446643 (Ceanada).

                        8.

                        HASHEMI MOGHADAM Saeid, a rugadh an 6.8.1962 in Teheran (an Iaráin), náisiúnach de chuid na hIaráine. Uimhir an phas: D9016290, bailí go dtí an 4.2.2019.

                        9.

                        IZZ-AL-DIN, Hasan (dá ngairtear freisin GARBAYA, Ahmed, dá ngairtear freisin SA-ID, dá ngairtear freisin SALWWAN, Samir) a rugadh in 1963 sa Liobáin, saoránach de chuid na Liobáine.

                        10.

                        MELIAD, Farah, a rugadh an 5.11.1980 in Sydney (an Astráil), saoránach de chuid na hAstráile. Uimhir an phas: M2719127 (an Astráil).

                        11.

                        MOHAMMED, Khalid Shaikh (dá ngairtear freisin ALI, Salem, dá ngairtear freisin BIN KHALID, Fahd Bin Adballah, dá ngairtear freisin HENIN, Ashraf Refaat Nabith, dá ngairtear freisin WADOOD, Khalid Adbul), a rugadh an 14.4.1965 nó an 1.3.1964 sa Phacastáin, uimhir an phas 488555.

                        12.

                        ŞANLI, Dalokay (dá ngairtear freisin Sinan), a rugadh an 13.10.1976 in Pülümür (an Tuirc).

                        13.

                        SHAHLAI Abdul Reza (dá ngairtear freisin Abdol Reza Shala'i, dá ngairtear freisin Abd-al Reza Shalai, dá ngairtear freisin Abdorreza Shahlai, dá ngairtear freisin Abdolreza Shahla'i, dá ngairtear freisin Abdul-Reza Shahlaee, dá ngairtear freisin Hajj Yusef, dá ngairtear freisin Haji Yusif, dá ngairtear freisin, Hajji Yasir, dá ngairtear freisin Hajji Yusif, dá ngairtear freisin Yusuf Abu-al-Karkh), a rugadh thart ar 1957 san Iaráin. Seoltaí: (1) Kermanshah, an Iaráin, (2) Bunáit Mhíleata Mehran, cúige Ilam, an Iaráin.

                        14.

                        SHAKURI Ali Gholam, a rugadh thart ar 1965 in Tehran na hIaráine.

                        15.

                        SOLEIMANI Qasem (éagtha) (dá ngairtear freisin Ghasem Soleymani, dá ngairtear freisin Qasmi Sulayman, dá ngairtear freisin Qasem Soleymani, dá ngairtear freisin Qasem Solaimani, dá ngairtear freisin Qasem Salimani, dá ngairtear freisin Qasem Solemani, dá ngairtear freisin Qasem Sulaimani, dá ngairtear freisin Qasem Sulemani) a rugadh an 11.3.1957 san Iaráin. Náisiúnach de chuid na hIaráine, uimhir an Phas: 008827 (Pas taidhleoireachta na hIaráine), arna eisiúint in 1999. Teideal: Maorghinearál.

                  II.   GRÚPAÍ AGUS EINTITIS

                        1.

                        “Eagraíocht Abu Nidal” — “ANO”, (dá ngairtear freisin “Comhairle Réabhlóide Fatah”, dá ngairtear freisin “na Briogáidí Réabhlóideacha Arabacha”, dá ngairtear freisin “Lucht Mheán Fómhair Dubh”, dá ngairtear freisin “Eagraíocht Réabhlóide na Moslamach Sóisialach”).

                        2.

                        “Briogáid Máirtíreach Al-Aqsa”.

                        3.

                        “Al-Aqsa e.V”.

                        4.

                        “Babbar Khalsa”.

                        5.

                        “Páirtí Cumannach na nOileán Filipíneach”, lena n‐áirítear “Arm Nua an Phobail” — “APN”, na hOileáin Fhilipíneacha.

                        6.

                        Stiúrthóireacht na Slándála Inmheánaí in Aireacht Faisnéise agus Slándála na hIaráine.

                        7.

                        “Gama'a al-Islamiyya” (dá ngairtear freisin “Al-Gama'a al-Islamiyya”) (“Grúpa Ioslamach” — “GI”).

                        8.

                        “İslami Büyük Doğu Akıncılar Cephesi” — “IBDA-C” (“Fronta Mór Laochra Ioslamacha an Oirthir”).

                        9.

                        “Hamas” lena n‐áirítear “Hamas-Izz al-Din-al-Qassem”.

                        10.

                        “Sciathán Míleata Hizbollah” (dá ngairtear freisin “Sciathán Míleata Hezbollah”, dá ngairtear freisin “Sciathán Míleata Hizbullah”, dá ngairtear freisin “Sciathán Míleata Hizbollah”, dá ngairtear freisin “Sciathán Míleata Hezballah”, dá ngairtear freisin “Sciathán Míleata Hisbollah”, dá ngairtear freisin “Sciathán Míleata Hizbu'llah” dá ngairtear freisin “Sciathán Míleata Hizb Allah”, dá ngairtear freisin “Comhairle Jiohád” (agus gach aonad a thuairiscíonn di, lena n‐áirítear an Eagraíocht Slándála Seachtraí)).

                        11.

                        “Hizbul Mujahideen” — “HM”.

                        12.

                        “Fórsa Zindabad na Cálastáine” — “KZF”.

                        13.

                        “Páirtí Oibrithe na Cordastáine” — “PKK” (dá ngairtear freisin “KADEK”, dá ngairtear freisin “KONGRA-GEL”).

                        14.

                        “Tíogair Shaortha Tamil Eelam” — “LTTE”.

                        15.

                        “Ejército de Liberación Nacional” (“an tArm um Shaoradh Náisiúnta”).

                        16.

                        “Jiohád Ioslamach na Palaistíne” — “PIJ”.

                        17.

                        “Fronta Pobail i gcomhair Shaoirse na Palaistíne” — “PFLP”.

                        18.

                        “Fronta Pobail i gcomhair Shaoirse na Palaistíne — Ceannas Ginearálta” (dá ngairtear freisin “PFLP — Ceannas Ginearálta”).

                        19.

                        “Devrimci Halk Kurtuluș Partisi‐Cephesi” — “DHKP/C” (dá ngairtear freisin “Devrimci Sol” (“An Eite Chlé Réabhlóideach”), dá ngairtear freisin “Dev Sol”) (“Arm/Fronta/Páirtí Saortha Réabhlóidigh an Phobail”).

                        20.

                        “Sendero Luminoso” — “SL” (“an Chonair Lonrach”).

                        21.

                        “Teyrbazen Azadiya Kurdistan” — “TAK” (dá ngairtear freisin “Fabhcúin Saoirse na Cordastáine”, dá ngairtear freisin “Seabhaic Saoirse na Cordastáine”).


title: Rialachán Cur Chun Feidhme (AE) 2021/657 ón gCoimisiún an 21 Aibreán 2021 lena gcláraítear ainm sa chlár um shonrúcháin tionscnaimh faoi chosaint agus um thásca geografacha faoi chosaint “Caşcaval de Săveni” (TGFC)

text:
                  22.4.2021

                  GA

                  Iris Oifigiúil an Aontais Eorpaigh

                  L 137/14

         RIALACHÁN CUR CHUN FEIDHME (AE) 2021/657 ÓN gCOIMISIÚN
         an 21 Aibreán 2021
         lena gcláraítear ainm sa chlár um shonrúcháin tionscnaimh faoi chosaint agus um thásca geografacha faoi chosaint “Caşcaval de Săveni” (TGFC)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), agus go háirithe Airteagal 52(3)(a) de,
         De bharr an mhéid seo a leanas:

                     (1)

                     De bhun Airteagal 50(2)(a) de Rialachán (AE) Uimh. 1151/2012, foilsíodh an t-iarratas a thíolaic an Rómáin ar chlárú an ainm “Caşcaval de Săveni” mar thásc geografach faoi chosaint (TGFC) in Iris Oifigiúil an Aontais Eorpaigh (2).

                     (2)

                     An 30 Márta 2020, fuair an Coimisiún an fógra freasúra agus an ráiteas freasúra réasúnaithe lena mbaineann ón mBulgáir. Chuir an Coimisiún an fógra freasúra agus an ráiteas freasúra réasúnaithe a sheol an Bhulgáir ar aghaidh chuig an Rómáin an 2 Aibreán 2020.

                     (3)

                     Rinne an Coimisiún scrúdú ar an bhfreasúra a sheol an Bhulgáir agus chinn sé an freasúra a bheith inghlactha. An focal “кашкавал”, a cuireadh i láthair i ráiteas na Bulgáire mar thras-scríbhinní “kashkaval” nó “kaschaval”, tá sé comhainmneach leis an ainm “caşcaval”, ar cuid é den ainm comhshuite “Caşcaval de Săveni”. Is éard atá sa téarma “кашкавал” an t-ainm a úsáidtear sa Bhulgáir le haghaidh táirgí bainne bunúsacha a tháirgtear agus a mhargaítear ar scála tráchtála sa Bhulgáir. Maíodh sa ráiteas freasúra go ndéanfadh clárú an ainm a mholtar dochar don ainm “кашкавал” nó do thrádmharcanna lena n-airítear an téarma “кашкавал” agus do tháirgí atá ar mhargadh na Bulgáire go dleathach le 5 bliana ar a laghad roimh dháta foilseacháin an iarratais maidir leis an ainm “Caşcaval de Săveni” a chlárú.

                     (4)

                     Le litir dar dáta an 28 Bealtaine 2020, d’iarr an Coimisiún ar na páirtithe leasmhara dul i mbun comhairliúchán iomchuí chun teacht ar chomhaontú eatarthu féin i gcomhréir lena nósanna imeachta inmheánacha.

                     (5)

                     Tháinig an Rómáin agus an Bhulgáir ar chomhaontú, ar thug an Rómáin fógra don Choimisiún ina leith an 28 Lúnasa 2020, faoin spriocdháta a leagadh síos.

                     (6)

                     Chinn an Rómáin agus an Bhulgáir nár cheart go mbeadh clárú an ainm “Caşcaval de Săveni” sa chlár um shonrúcháin tionscnaimh faoi chosaint agus um thásca geografacha faoi chosaint díobhálach d’aon iarratas a dhéanfadh an Bhulgáir amach anseo ar chlárú ainm comhshuite lena n-áirítear an téarma “кашкавал” laistigh de chreat scéimeanna cáilíochta an Aontais Eorpaigh.

                     (7)

                     Ós rud é go bhfuil sé i gcomhréir le forálacha Rialachán (AE) Uimh. 1151/2012 agus le reachtaíocht an Aontais, ba cheart inneachar an chomhaontaithe a thug an Rómáin agus an Bhulgáir i gcrích a chur san áireamh.

                     (8)

                     An 8 Aibreán 2020, fuair an Coimisiún an fógra freasúra agus an ráiteas freasúra réasúnaithe lena mbaineann ón nGréig. Chuir an Coimisiún an fógra freasúra ar aghaidh chuig an Rómáin an 16 Aibreán 2020.

                     (9)

                     Rinne an Coimisiún scrúdú ar an bhfreasúra a sheol an Ghréig agus chinn sé an freasúra a bheith inghlactha. Maíodh sa fhreasúra go ndéanfadh clárú an ainm a mholtar dochar d’ainm nó do thrádmharc atá comhionann go hiomlán nó i bpáirt nó do tháirgí atá ar mhargadh na Gréige go dleathach le 5 bliana ar a laghad roimh dháta foilseacháin an iarratais maidir leis an ainm “Caşcaval de Săveni” a chlárú.

                     (10)

                     Le litir dar dáta an 2 Meitheamh 2020, d’iarr an Coimisiún ar na páirtithe leasmhara dul i mbun comhairliúchán iomchuí chun teacht ar chomhaontú eatarthu féin i gcomhréir lena nósanna imeachta inmheánacha.

                     (11)

                     An 28 Lúnasa 2020 chuir an Rómáin iarraidh isteach i gcomhréir leis an bhfomhír dheireanach d’Airteagal 51(3) de Rialachán (AE) Uimh. 1151/2012 maidir le síneadh a chur leis an spriocdháta i dtaca leis na comhairliúcháin leis an nGréig sa nós imeachta freasúra a bhaineann leis an iarratas a luaitear thuas agus dheonaigh an Coimisiún an iarraidh sin.

                     (12)

                     Tháinig an Rómáin agus an Ghréig ar chomhaontú, ar thug an Rómáin fógra don Choimisiún ina leith an 27 Samhain 2020, faoin spriocdháta fadaithe a leagadh síos.

                     (13)

                     Chomhaontaigh an Rómáin agus an Ghréig nár cheart ach an t-ainm comhshuite “Caşcaval de Săveni” ina iomláine a chumhdach faoi chosaint an tsonrúcháin “Caşcaval de Săveni” agus ní an t-ainm aonair “caşcaval”. Thairis sin, chinn siad gur cheart an raon feidhme maidir le húsáid leantach an téarma “caşcaval” a shoiléiriú leis an Rialachán lena gcláraítear an t-ainm “Caşcaval de Săveni” sa chlár um shonrúcháin tionscnaimh faoi chosaint agus um thásca geografacha faoi chosaint.

                     (14)

                     Ós rud é go bhfuil sé i gcomhréir le forálacha Rialachán (AE) Uimh. 1151/2012 agus le reachtaíocht an Aontais, ba cheart inneachar an chomhaontaithe a thug an Rómáin agus an Ghréig i gcrích a chur san áireamh.

                     (15)

                     Dá bhrí sin, ba cheart an t-ainm “Caşcaval de Săveni” (TGFC) a chosaint ina iomláine, ach féadfar leanúint den téarma “caşcaval” a úsáid i lipéadú agus cur i láthair ar chríoch an Aontais, ar choinníoll go ndéantar na prionsabail agus na rialacha is infheidhme i ndlíchóras an Aontais a urramú,

               TAR ÉIS AN RIALACHÁN SEO A GHLACADH:

            Airteagal 1
            Tá an t-ainm “Caşcaval de Săveni”(TGFC) cláraithe anois.
            Leis an ainm sa chéad fhomhír, sainaithnítear táirge as Aicme 1.3. “Cáiseanna” a leagtar amach in Iarscríbhinn XI a ghabhann le Rialachán Cur Chun Feidhme (AE) Uimh. 668/2014 ón gCoimisiún (3).

            Airteagal 2
            Dá bhrí sin, féadfar leanúint den téarma “caşcaval” a úsáid i lipéadú agus cur i láthair ar chríoch an Aontais, ar choinníoll go ndéantar na prionsabail agus na rialacha is infheidhme i ndlíchóras an Aontais a urramú.

            Airteagal 3
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.

            Arna dhéanamh sa Bhruiséil, 21 Aibreán 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 343, 14.12.2012, lch. 1.

            (2)  IO C 15, 16.1.2020, lch. 5.

            (3)  Rialachán Cur Chun Feidhme (AE) Uimh. 668/2014 ón gCoimisiún an 13 Meitheamh 2014 lena leagtar síos rialacha maidir le cur i bhfeidhm Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta do tháirgí talmhaíochta agus do bhia-earraí (IO L 179, 19.6.2014, lch. 36).